open-index/open-wikipedia-markdown huggingface dataset:
ವಾಟೆ

VDC, Nepal ]]
## ವಾಟೆ
ಇದು ಪಶ್ಚಿಮ ಘಟ್ಟದ ಕಾಡು ಹಣ್ಣುಗಳಲ್ಲಿ ಒಂದು.
## ಕನ್ನಡದಲ್ಲಿ
ಉಂಡೆ ಹುಳಿ, ವಂಟಿಮರ.
## ಇತರ ಭಾಷೆಯಲ್ಲಿ
ಲಕೂಚ, ಮಂಕಿ ಜಾಕ್ (ಇಂ), ಬರಲ್(ಹಿಂ), ಕಮ್ಮ ರೇಗು(ತೆ).
## ಸಸ್ಯ ಶಾಸ್ತ್ರೀಯ ವಿಂಗಡಣೆ
ಆರ್ಟೋಕಾರ್ಪಸ್ ಲಕೂಚ (artocarpus lakoocha Roxb)
## ಕುಟುಂಬ
ಮೊರೇಸಿ (Moraceae)
## ಹಣ್ಣಾಗುವ ಕಾಲ
ಫೆಬ್ರವರಿ-ಎಪ್ರಿಲ್
## ಪೌಷ್ಟಿಕಾಂಶಗಳು
ಶರ್ಕರಪಿಷ್ಟ, ಕಬ್ಬಿಣ, ಪ್ರೋಟೀನ್, ಖನಿಜಾಂಶ
## ಆಹಾರ ಪದಾರ್ಥಗಳು
ಹುಳಿಪುಡಿ, ಉಪ್ಪಿನಕಾಯಿ, ಚಟ್ನಿ, ಹುಣಸೆ ಹಣ್ಣಿನ ಬದಲಾಗಿ ಬಳಕೆ.
## ಔಷಧಿಯ ಗುಣಗಳು
*ಹಣ್ಣು ವಾತ ಮತ್ತು ಪಿತ್ತಹರ. 
*ಇದು ರಕ್ತವರ್ಧಕ. 
*ಅತಿಯಾದ ಸೆವನೆ ಮಲಬದ್ಧತೆಗೆ ಕಾರಣ.
*ತೊಗಟೆ ಚರ್ಮರೋಗಕ್ಕೆ ಉಪಯೋಗ. 
*ಬೀಜ ಮತ್ತು ಹಾಲ್ರಸ ಉತ್ತಮ ವಿರೇಚಕ.
*ಹಣ್ಣಿನ ತಿರುಳಿನಿಂದ ಯಕೃತಿಗೆ ಪೋಷಣೆ.
## ಸಸ್ಯ ಮೂಲ ಸ್ವರೂಪ
ಇದರ ಮೂಲ ಭಾರತ. 
*ಅಂಡಾಕಾರದ ದೂಡ್ಡ ಎಲೆಗಳು
*ಒರಟು ಕೆಂಪು ಕಂದು ಚಿಪ್ಪಿನಂತಹ ತೊಗಟೆಯ ೨೦-೨೫ ಮೀಟರ್ ಎತ್ತರ ಬೆಳೆಯುವ ಮರ.
*ಕ್ರಿಕೆಟ್ ಚೆಂಡಿನ ಗಾತ್ರದ ಬೂದು ಬಣ್ಣದ ಹಣ್ಣಿನಲ್ಲಿ ಕಿತ್ತಳೆ ವರ್ಣದ ಹುಳಿ ತಿರುಳು
*ಪುಟ್ಟ ಬಿಳಿ ಬೀಜಗಳು. ಎಲೆ ತೂಟ್ಟು, ಕತ್ತರಿಸಿದ
*ಕಾಯಿಯಿಂದ ಬಿಳಿ ಅಂಟು ಒರೆಸುವಿಕೆ.
## ಸಸ್ಯ ಪಾಲನೆ
ಪಶ್ಚಿಮ ಘಟ್ಟಗಳಲ್ಲಿ ಮತ್ತು ಪರ್ಣಪಾತಿ ಕಾಡುಗಳಲ್ಲಿ ಕಂಡುಬರುವ ಮರ.
ಬೀಜಗಳಿಂದ ಬೇರಿನಿಂದ ಧಾರಕ ಸಸಿಗಳಿಓದ ಸಸ್ಯಾಭಿವೃದ್ಧಿ.ಬೀಜದ ಮೂಳಕೆಯೊಡೆಯುವ ಸಾಮರ್ಥ್ಯ ತೀರಾ ಕಡಿಮೆ ಅವಧಿಯವರೆಗೆ. 
ನೇಪಾಳದಲ್ಲಿ ಮೇವಿಗಾಗಿ ಇದರ ಪಾಲನೆ
## ವಿಶಿಷ್ಟತೆ
ವಾಟೆ ಹಣ್ಣು ಅಳಿಲು, ಕೋತಿ ಮತ್ತು ಹಕ್ಕಿಗಳಿಗೆ ಇಷ್ಟ್ತ.
ಪೀಠೋಪಕರಣ, ದೋಣಿ ಮತ್ತು ರೈಲ್ವೆ ಸ್ಲೀಪರ್ ತಯಾರಿಕೆಯಲ್ಲಿ ವಾಟೆಮರದ ಬಳಕೆ.
ತೊಗಟೆ ಮತ್ತುನ್ ಬೇರಿನಿಂದ ಬಣ್ಣ ತಯಾರಿಕೆ.
## ಉಲ್ಲೇಖಗಳು 
ವರ್ಗ:ಪಶ್ಚಿಮ ಘಟ್ಟದ ಕಾಡು ಹಣ್ಣುಗಳು
ವರ್ಗ:ಔಷಧೀಯ ಸಸ್ಯಗಳು
ವರ್ಗ:ಸಸ್ಯಗಳು
ವರ್ಗ:ಕರ್ನಾಟಕದ ಸಸ್ಯಗಳು
ವರ್ಗ:ಪಶ್ಚಿಮ ಘಟ್ಟದ ಸಸ್ಯಗಳು
ಕೊಳವಳಿಕೆ

## ಪೀಠಿಕೆ
ಕೊಳವಳಿಕೆ ಗಿಡವು ಅಲ್ಪ ನೀರಿರುವ ಕಡೆ ಮತ್ತು ನೀರಿನಂಚಿನಲ್ಲಿ ಬೆಳೆಯುತ್ತದೆ.ಇದರಲ್ಲಿ ಕೆಂಪು ಕೊಳವಳಿಕೆ,ಬಿಳಿ ಕೊಳವಳಿಕೆ,ಸೀಮೆ ಕೊಳವಳಿಕೆ ಎನ್ನುವ ಭೇದಗಳಿವೆ.ಇದರ ಎಲೆಗಳು ತರಕಲಾಗಿ ಉದ್ದವಾಗಿರುತ್ತದೆ.ಹಾಗೂ ಇದರ ದಂಟಿನುದ್ದಕ್ಕೆ ಸಮ ಅಳತೆಯಲ್ಲಿ ಚೂಪಾದ ಮುಳ್ಳುಗಳ ಗುಂಪಿರುತ್ತದೆ.ಈ ಗಂಟುಗಳಲ್ಲಿಯೇ ಹೂ ಬಿಡುವುದು.ಇದರ ಹೂಗಳು ಚಿಕ್ಕದಾಗಿರುವುವು ಮತ್ತು ಬಿಳಿ ಅಥವಾ ಕೆಂಪು ವರ್ಣದ್ದಾಗಿರುವುವು.ಈ ಗಿಡದ ಕಾಂಡದ ಗಿಣ್ಣಿನಲ್ಲಿ ಎಲೆಗಳು ಮೂಡಿರುವುವು.ಇದರಲ್ಲಿ ಆರು ಎಲೆಗಳಿರುವುವು ಮತ್ತು ಮುಂದೆ ಸಾಗಿ ಮಧ್ಯ ಭಾಗದಲ್ಲಿ ವಾಲಿರುವುವು.ಇದರಲ್ಲಿ ಹೂಗಳು ಸಂಯೋಗ ವರ್ಗದಲ್ಲಿ ೬ ರಿಂದ ೮ ಇರುವುವು.ಇದರ ಕಾಯಿಗಳಲ್ಲಿ ಚಿಕ್ಕ ಚಿಕ್ಕ ಬೀಜಗಳಿರುವುವು.ಇದರ ಎಲೆ ರುಚಿಯಾಗಿರುವುದು ಹಾಗೂ ಇದರ ಬೇರು ಮಧುರ.ಇದರ ಉಪಯೊಗ ಎಂದರೆ ಇದರ ಬೀಜವು ಶರೀರಕ್ಕೆ ಬಲವನ್ನು ಕೊಡುತ್ತದೆ ಹಾಗೂ ದಾಹ ಮತ್ತು ಪಿತ್ತವನ್ನು ಶಮನಗೊಳಿಸುವುದು.

## ಸರಳ ಚಿಕಿತ್ಸೆಗಳು
### ಆಮಶಂಕೆಯ ನಿವಾರಣೆಗೆ
೨ಗ್ರಾಂ ಕೊಳವಳಿಕೆ ಬೀಜದ ಚೂರ್ಣವನ್ನು ಮಜ್ಜಿಗೆಯಲ್ಲಿ ಸೇರಿಸಿ ನುಣ್ಣಗೆ ಅರೆದು ಮತ್ತಷ್ಟು ಮಜ್ಜಿಗೆ ಸೇರಿಸಿ ದಿವಸಕ್ಕೆ ಎರಡು ವೇಳೆ ಕುಡಿಸುವುದು.ಹೀಗೆ ೫ ರಿಂದ ೭ ದಿವಸ ಸೇವನೆ ಮಾಡುವುದು.
### ಜ್ವರ ಮತ್ತು ವಾಂತಿಯ ಶಮನಕ್ಕೆ
ಬಿಳೀ ಕೊಳವಳಿಕೆ ಗಿಡದ ಬೇರನ್ನು ತಂದು ಆಡಿನ ಹಾಲಿನಲ್ಲಿ ನುಣ್ಣಗೆ ಅರೆದು ಸೇವಿಸುವುದು.ವೇಳೆಗೆ ೧/೪ ಟೀ ಚಮಚ.
### ಶ್ವಾಸ, ಕಾಸ, ಬಿಕ್ಕಳಿಕೆಯ ನಿವಾರಣೆಗೆ
ಬಿಳೀ ಕೊಳವಳಿಕೆ ಗಿಡದ ಬೇರನ್ನು ತಂದು ಆಡಿನ ಹಾಲಿನಲ್ಲಿ ನುಣ್ಣಗೆ ರುಬ್ಬುವುದು.ಅನಂತರ ಬಟ್ಟೆಯಲ್ಲಿ ಶೋಧಿಸಿ,ಆಡಿನ ಹಾಲಿನಲ್ಲಿ ಕದಡಿ ವೇಳೆಗೆ ಅರ್ಧ ಟೀ ಚಮಚ ಸೇವಿಸುವುದು.೭ ರಿಂದ ೧೫ ದಿವಸ.
### ರಕ್ತ ಪಿತ್ತದ ನಿವಾರಣೆಗೆ
ಕೊಳವಳಿಕೆ ಗಿಡದ ಸಮೂಲವನ್ನು ತಂದು ಚೆನ್ನಾಗಿ ತೊಳೆದು ಶುದ್ಧಿಪಡಿಸುವುದು.೫ ಗ್ರಾಂ ಸೊಪ್ಪನ್ನು ನೀರಿನಲ್ಲಿ ಹಾಕಿ ಬೇಯಿಸಿ ನೀರು ಸಮೇತ ತಿನ್ನುವುದು.
### ಶೋಭೆ, ಮೂತ್ರ ಕೃಚ್ಛ, ಜ್ವರಗಳ ನಿವಾರಣೆಗೆ
ಕೊಳವಳಿಕೆ ಸೊಪ್ಪನ್ನು ಚೆನ್ನಾಗಿ ತೊಳೆದು ಶುದ್ಧಿ ಮಾಡುವುದು.ಸೊಪ್ಪಿನ ರಸವನ್ನು ಸ್ವಲ್ಪ ಜೇನು ಮತ್ತು ನೀರು ಸೇರಿಸಿ ಕುಡಿಸುವುದು.ಒಂದು ವೇಳೆಗೆ ೫ ಗ್ರಾಂ ದಿವಸಕ್ಕೆ ಎರಡು ಬಾರಿ.
### ಇಂದ್ರಿಯ ಸ್ಖಲನ, ಸ್ವಪ್ನಧಾತು ನಷ್ಟ ಹತೋಟಿಗೆ
೫೦ ಗ್ರಾಂ ಕೊಳವಳಿಕೆ ಬೀಜವನ್ನು ಆಲದ ಹಾಲಿನಲ್ಲಿ ನೆನಸಿ ಒಣಗಿಸುವುದು.ಈ ರೀತಿ ಮೂರು ಬಾರಿ ಮಾಡುವುದು.ಅನಂತರ ಈ ಬೀಜಗಳನ್ನು ಚೆನ್ನಾಗಿ ಒಣಗಿಸಿ ನುಣ್ಣಗೆ ಚೂರ್ಣಿಸಿ ಕೆಂಪು ಕಲ್ಲು ಸಕ್ಕರೆ ಪುಡಿಯನ್ನು ಸೇರಿಸುವುದು.ಪ್ರತಿ ದಿವಸ ಒಂದೇ ವೇಳೆ ೨ ಗ್ರಾಂ ಚೂರ್ಣವನ್ನು ಹಾಲಿನೊಂದಿಗೆ ಸೇವಿಸುವುದು.
### ಶೋಭೆಗೆ ವಿರುದ್ಧ ಬಳಕೆ
ಬಿಳಿತೊಂಡೆ ಸೊಪ್ಪು, ಕೊಳವಳಿಕೆ ಸೊಪ್ಪು ಮತ್ತು ಹತ್ತಿ ಕಾಂಡ ಸುಟ್ಟ ಬೂದಿ.ನೀರಿನಲ್ಲಿ ಕದಡಿ ಮಂದವಾಗಿ ಸರಿಯಂತೆ ಮಾಡಿ.ಇಡೀ ದೇಹಕ್ಕೆ ಲೇಪಿಸುವುದು.
### ಚಳಿ ಜ್ವರಗಳ ನಿವಾರಣೆಗೆ
೨ ಗ್ರಾಂ ಶುಂಠಿ, ೬ ಮೆಣಸಿನ ಕಾಳು ಮತ್ತು ೨೦ ಗ್ರಾಂ ಕೊಳವಳಿಕೆ ಸೊಪ್ಪು ತಂದು ಚೆನ್ನಾಗಿ ನುಣ್ಣಗೆ ಅರೆದು ಕಡಲೆಗಾತ್ರದ ಮಾತ್ರೆ ಮಾಡಿ ನೆರಳಿನಲ್ಲಿ ಒಣಗಿಸುವುದು.ಚಳಿ, ಜ್ವರ ಸಾಮಾನ್ಯವಾಗಿ ಬರುವ ಒಂದು ತಾಸು ಮುಂಚೆ ಕಾದಾರಿದ ಬಿಸಿನೀರಿನೊಂದಿಗೆ ಒಂದೊಂದು ಮಾತ್ರೆಯನ್ನು ಸೇವಿಸುವುದು.(ಕೊಳವಳಿಕೆ ಬೀಜಗಳು ಗ್ರಂಧಿಗೆ ಅಂಗಡಿಯಲ್ಲಿ ದೊರೆಯುತ್ತವೆ.)

## ಉಲ್ಲೇಖಗಳು
ಚಕ್ಕೋತ

ಇದು ದೇವನಹಳ್ಳಿಯ ಹೆಸರುವಾಸಿ ಹಣ್ಣು. ದಕ್ಷಿಣ ಪೂರ್ವ ಏಷಿಯಾದಲ್ಲಿ ಹೆಚ್ಚಾಗಿ ಕಂಡುಬರುತ್ತದೆ. ದೊಡ್ದ ಹಣ್ಣುಗಳು ಬಾಚಣೆಗೆಯಂತಹ ದೊಡ್ದ ತೊಳೆಗಳನ್ನು ಒಳಗೊಂಡಿರುತ್ತದೆ. ಇದು ಒಗರು ಮತ್ತು ಸ್ವಲ್ಪ ಕಹಿಮಿಶ್ರಿತ ಹುಳಿಯ ರುಚಿ ಹೊಂದಿರುವುದರಿಂದ ಇದನ್ನು ಆಸ್ವಾದಿಸುವವರು ಕೆಲವರು ಮಾತ್ರ. ಆದುದರಿಂದ ಇದು ಪ್ರಪಂಚದಲ್ಲಿ ಜನಪ್ರಿಯ ಹಣ್ಣುಗಳ ಸಾಲಿಗೆ ಸೇರಿಲ್ಲ. 
ಈ ಹಣ್ಣಿನಲ್ಲಿ 'ಎ' 'ಬಿ' ಮತ್ತು 'ಸಿ' ಜೀವಸತ್ವಗಳು ಹೇರಳವಾಗಿವೆ.ಈ ಹಣ್ಣಿನ ಹೊರಸಿಪ್ಪೆ ತೆಗೆದು ತೊಳೆಗಳನ್ನು ಹಾಗೆಯೇ ಬಿಡಿಸಿ ತಿನ್ನುತ್ತಾರೆ.
## ಮಣ್ಣು ಮತ್ತು ಹವಾಗುಣ
ಇದಕ್ಕೆ ಇಂತಹುದೇ ಮಣ್ಣು ಮತ್ತು ಹವಾಗುಣ ಬೇಕೆಂಬ ವಿಶಿಷ್ಟತೆ ಇಲ್ಲ. ಕಿತ್ತಳೆಯನ್ನು ಬೆಳೆಯುವ ಎಲ್ಲಾ ಪ್ರದೇಶಗಳಲ್ಲಿ ಇದು ಬೆಳೆದೀತು. ಶುಷ್ಕ ಮತ್ತು ಹೆಚ್ಚು ಉಷ್ಣತೆಯ ವಾತಾವರಣವಿರುವ ಪ್ರದೇಶಗಳು ಇದಕ್ಕೆ ಬಹು ಸೂಕ್ತ. ಹೆಚ್ಚು ಮಳೆ ಬಂದರೂ ಅಡ್ದಿ ಇಲ್ಲ.
## ತಳಿಗಳು
ಇದರಲ್ಲಿ ಪ್ರದೇಶದಿಂದ ಪ್ರದೇಶಗಳಿಗೆ ಅನುಗುಣವಾಗಿ ಅನೇಕ ವಿಧಗಳು ಕಂಡು ಬಂದರೂ ನಿಶ್ಚಿತ ಮತ್ತು ವರ್ಣಿಸಿದ ವಿಧಗಳು ಇಲ್ಲ.
## ಬೀಜ ಮತ್ತು ಬಿತ್ತನೆ
ಇದು ನಿಂಬೆ ಜಾತಿಯಲ್ಲಿ ಕಂಡುಬರುವ ಏಕಭ್ರೂಣೀಯ ಸಸ್ಯ. ಇದನ್ನು ಜಟಿಕಟ್ಟಿ, ಜಾಂಬೂರಿ ಮುಂತಾದ ಆಧಾರಸಸಿಗಳ ಮೇಲೆ ಕಸಿಕಟ್ಟಿ ಕಸಿಗಿಡಗಳನ್ನು ಪಡೆದುಕೊಳ್ಳಲಾಗುತ್ತದೆ. ಕಿತ್ತಳೆಯಲ್ಲಿ ವಿವರಿಸಿದಂತೆ ಗುರಾಣಿಕಸಿ ವಿಧಾನವನ್ನು ಹೆಚ್ಚಾಗಿ ಬೆಳೆಸಲಾಗುತ್ತದೆ.ಇದನ್ನು ನಾಟಿ ಮಾಡುವ ಅಂತರ ಪ್ರದೇಶದಿಂದ ಪ್ರದೇಶಕ್ಕೆ ಬದಲಾದರು ಸಾಮಾನ್ಯವಾಗಿ ೫-೬ಮೀ. ಅಂತರದ ಸಾಲುಗಳಲ್ಲಿ ೫-೬ಮೀ.ಗೊಂದರಂತೆ ನಾಟಿ ಮಾಡಲಾಗುತ್ತದೆ. 
## ಕೊಯ್ಲು ಮತ್ತು ಇಳುವರಿ
ಇದು ದಕ್ಷಿಣ ಭಾರತದಲ್ಲಿ ನವೆಂಬರ್‍ನಲ್ಲಿ ಕೊಯ್ಲಿಗೆ ಬರುತ್ತದೆ. ಕಾಯಿಗಳು ಕೊಯ್ಲಿಗೆ ಬಂದಾಗ ಕಡುಹಸಿರಿನಿಂದ ತಿಳಿಹಸಿರು ಬಣ್ಣಕ್ಕೆ ತಿರುಗುತ್ತವೆ. ಚೆನ್ನಾಗಿ ಬೆಳೆದ ಪ್ರತಿಯೊಂದು ಸಸಿಯಿಂದ ಸುಮಾರು ೧೦೦-೨೦೦ ಹಣ್ಣುಗಳನ್ನು ಪಡೆಯಬಹುದು.
## ಉಲ್ಲೇಖಗಳು 

ವರ್ಗ:ಹಣ್ಣುಗಳು
ಅಣ್ಣೆಸೊಪ್ಪು

ಈ ಮೂಲಿಕೆಯು ಹುಲ್ಲು ಗಾವಲಿನಲ್ಲಿ,ಬೀಳು ಭೂಮಿಯಲ್ಲಿ ಬೆಳೆಯುತ್ತದೆ.ರಾಗಿಯ ಹೊಲದಲ್ಲಿ ಕಳೆಯಂತೆ ಬೆಳೆಯುತ್ತದೆ.ಈ ಗಿಡವನ್ನು ಸೊಪ್ಪು ತರಕಾರಿಯಂತೆ ಬಳಸುತ್ತಾರೆ.ಇದು ೧-೩ ಅಡಿ ಎತ್ತರ ಬೆಳೆಯುತ್ತದೆ.ಕಾಂಡವು ವಿರಳವಾಗಿ ಕವಲೊಡೆದಿರುತ್ತದೆ. ಸರಳವಾದ, ನೀಳ ಅಥವಾ ಕರ್ನೆಯಾಕಾರದ ಎಲೆಗಳು ಪರ್ಯಾಯವಾಗಿ ಜೋಡಣೆಯಾಗಿರುತ್ತವೆ. ಉದ್ದನೆಯ ಪುಷ್ಪಮಂಜರಿಯು ಕಾಂಡದ ತುದಿ ಮತ್ತು ಎಲೆಯ ಕಂಕುಳಲ್ಲಿರುತ್ತವೆ.ಹೂಗಳು ಮೊದಲು ಕೆಂಪಾಗಿರುತ್ತವೆ ಬಲಿತಂತೆ ಬಿಳಿ ಬಣ್ಣಕ್ಕೆ ತಿರುಗುತ್ತವೆ.ಹೂಗಳನ್ನು ಕಾಪಾಡುವ ಹೂಸೂಚಿಗಳು ಬೆಳ್ಳಗೆ ಹೊಳಪಿರುವ ಪೊರೆಯಂತಿರುತ್ತವೆ.ಹಣ್ಣುಗಳಲ್ಲಿ ಕಪ್ಪಾದ ಹೊಳಪಿನಿಂದ ಕೂಡಿದ ಸಣ್ಣ ಬೀಜಗಳಿರುತ್ತವೆ.
## ವೈಜ್ಞಾನಿಕ ಹೆಸರು
ಸಿಲೊಶಿಯ ಅರ್ಜೆಂಶಿಯ (Celosia argentea L.)
## ಸಸ್ಯದ ಕುಟುಂಬ
ಅಮರಾಂಥೇಸಿ (Amaranthaceae)
## ಕನ್ನಡದ ಇತರ ಹೆಸರುಗಳು
*ಅನ್ನೆಸೊಪ್ಪು
*ಖಡಕತಿರಾ
*ಹಣ್ಣೆಸೊಪ್ಪು
## ಇತರ ಭಾಷೆಯ ಹೆಸರುಗಳು
*ಸಂಸ್ಕೃತ-ವಿತುನ
*ಹಿಂದಿ-ಸಫೇದ್ ಮುರ್ಘ,ಸರ್ವಾರಿ
*ತಮಿಳು-ಪನ್ನೈ
*ತೆಲುಗು-ಗುರುಗು,ಗುಲಗ್ ಕುರ,ಪಂಚಿಚೆಟ್ಟು
*ಇಂಗ್ಲೀಷ್-ವೈಟ್ ಸ್ಟೈಕ್ಡ್ ಕೂಂ,ವೈಟ್-ಕಾಕ್ಸ್-ಕೂಂ
## ಉಪಯೋಗಗಳು
#ಅಣ್ಣೆಸೊಪ್ಪು ಬೇರನ್ನು ಅರೆದು ಕುಡಿಸುವುದರಿಂದ ಭಂಗಿಸೊಪ್ಪಿನ ಸೇವನೆಯಿಂದುಂಟಾದ ದೋಷ ಪರಿಹಾರವಾಗುತ್ತದೆ.
#ಎಲೆಯ ರಸ,ಕಷಾಯ ಅಥವಾ ಚೂರ್ಣ ಸೇವನೆಯಿಂದ ಪಿತ್ತಕೋಶ(ಲಿವರ್) ಬಲಗೊಳ್ಳುತ್ತದೆ ಹಾಗೂ ಗೊನ್ಹೊರಿಯ ರೋಗವು ವಾಸಿಯಾಗುತ್ತದೆ.
#ಬೀಜಗಳನ್ನು ಅರೆದು ಕುಡಿಸಿದರೆ ಭೇದಿ ನಿಲ್ಲುತ್ತದೆ.
#ಬೀಜದ ಚೂರ್ಣ ಅಥವಾ ಬೀಜಗಳನ್ನು ಅರೆದು ಸೇವಿಸುವುದರಿಂದ ವೀರ್ಯವೃದ್ಧಿಯಾಗುತ್ತದೆ.
#ಬೀಜವನ್ನು ಅರೆದು ಗಂಧ ಮಾಡಿಕೊಂಡು ಕಣ್ಣಿಗೆ ಕಣ್ಕಪ್ಪಿನಂತೆ ಹಚ್ಚುವುದರಿಂದ ಕಣ್ಣಿನ ರೋಗಗಳು ವಾಸಿಯಾಗುತ್ತವೆ.
## ಉಲ್ಲೇಖಗಳು 

ವರ್ಗ:ಔಷಧೀಯ ಸಸ್ಯಗಳು
ಬೆಳಗುಣಿಕೆ ಸೊಪ್ಪು

ಮಳೆಗಾಲದಲ್ಲಿ ತಾನೇ ತಾನಾಗಿ ಭಾರತಾದಾದ್ಯಂತ ಬೆಳೆಯುತ್ತದೆ. ಅಲ್ಲದೆ ಇದಕ್ಕೆ ಆಹಾರ ಮತ್ತು ಔಷಧಿಯ ಮಹತ್ವವಿರುವುದರಿಂದ ಇದನ್ನು ಬೇಸಾಯ ಮಾಡುತ್ತಾರೆ.ಈ ಗಿಡದ ಬಣ್ಣ ಒಂದೇ ಆದರೂ ಇದು ಬಿಡುವಂತಹ ಹಣ್ಣಿನ ಬಣ್ಣಗಳು ಕಪ್ಪು ಮತ್ತು ಕೆಂಪು. ಈ ಎರಡೂ ವಿಧಗಳ ಸೊಪ್ಪನ್ನು ಆಹಾರದಲ್ಲಿ ಬಳಸಬಹುದು.

## ಔಷಧೀಯ ಗುಣಗಳು
ಆಹಾರದಲ್ಲಿ ಈ ಸೊಪ್ಪನ್ನು ವಿಶೇಷವಾಗಿ ಉಪಯೋಗ ಮಾಡುವುದರಿಂದ ಬಾಯಿಹುಣ್ಣು ಮತ್ತು ಮಲಬದ್ಧತೆಯನ್ನು ತಡೆದು ಪಿತ್ತಶಾಮಕವಾಗಿ ಕೆಲಸ ಮಾಡುತ್ತದೆ. ಈ ಸೊಪ್ಪಿನ ಬಳಕೆಯು ಅತಿಯಾದ ರಕ್ತಸ್ರಾವ,ಮೂಲವ್ಯಾಧಿ,ಬಿಸಿಲಿನ ತಾಪದಿಂದ ಮೂಗಿನಲ್ಲಿ ರಕ್ತ ಸೋರುವಿಕೆ ಮುಂತಾದವುಗಳನ್ನು ತಡೆಟ್ಟುತ್ತದೆ.ಇದಕ್ಕೆ ತಾಜಾಪತ್ರ ರಸ 4 ಔನ್ಸ್ ಮತ್ತು 2 ಅಂಜೂರವನ್ನು 2 ರಿಂದ 3 ಬಾರಿ ತೆಗೆದುಕೊಳ್ಳಬೇಕಾಗುತ್ತದೆ.ಗರ್ಭಿಣಿಯರು ಸೊಪ್ಪಿನ ಪಲ್ಯವನ್ನು ಸೇವಿಸುವುದರಿಂದ ಬಾಯಿಹುಣ್ಣು ನಿವಾರಣೆಯಾಗುತ್ತದೆ. ಬೆಳಗಿನ ವಾಕರಿಕೆ ನಿಲ್ಲುತ್ತದೆ ಮತ್ತು ಎದೆ ಹೊಡೆದುಕೊಳ್ಳುವಿಕೆ ಕಡಿಮೆಯಾಗುತ್ತದೆ. ಎಲೆಗಳ ರಸ ನವೆಯನ್ನು ನಿವಾರಣೆ ಮಾಡುವುದರಿಂದ ಹುಳಕಡ್ಡಿ,ಕಜ್ಜಿ ಮತ್ತು ಸೋರಿಯಾಸಿಸ್ನಲ್ಲಿ ಉಪಯೋಗಿಸುತ್ತಾರೆ. ಎಲೆಗಳೊಂದಿಗೆ ಅರಿಸಿನ ಸೇರಿಸಿ ಅರೆದು ಹುಣ್ಣುಗಳಲ್ಲಿ,ಕುರು,ಸರ್ಪಸುತ್ತಿನಲ್ಲಿ ಹೊರಭಾಗಕ್ಕೆ ಹಚ್ಚಲು ಉಪಯೋಗಿಸುತ್ತಾರೆ. ಇದನ್ನೇ ಬಿಸಿ ಮಾಡಿ ನೋವಿರುವ ಭಾಗಗಳಿಗೆ ಹಚ್ಚುವುದರಿಂದ ಊತ ಮತ್ತು ನೋವು ನಿವಾರಣೆಯಾಗುತ್ತದೆ.ಗೋಧಿ ಹಿಟ್ಟಿನ ಸೊಪ್ಪನ್ನು ಸೇರಿಸಿ ಬಿಸಿಮಾಡಿ ಲೇಪ ಮಾಡುವುದರಿಂದ ವೇದನೆ ಕಡಿಮೆಯಾಗುತ್ತದೆ. ಇದರ ಹಣ್ಣುಗಳಲ್ಲಿ ಸ್ವಲ್ಪ ವಿಷದ ಅಂಶವಿರುವುದರಿಂದ ಹಣ್ಣುಗಳು ಅತಿಸೇವನೆಯು ಒಳ್ಳೆಯದಲ್ಲ. ಬಹಳ ಸೇವನೆಯು ತಲೆಸುತ್ತಿ ವಾಂತಿ ಉಂಟಾಗಲು ಕಾರಣವಾಗುತ್ತದೆ. ತಿನ್ನಬಲ್ಲ 100 ಗ್ರಾಂ. ಸೊಪ್ಪಿನಲ್ಲಡಗಿರುವ ಪೋಷಕಾಂಶಗಳೆಂದರೆ:

## ತಿಂಡಿ ತಿನಿಸುಗಳು
*ಸೊಪ್ಪಿನ ಪಲ್ಯ
*ಸೊಪ್ಪಿನ ಬಜ್ಜಿ

## ಉಲ್ಲೇಖ

ವರ್ಗ:ಸಸ್ಯಗಳು
ವರ್ಗ:ತರಕಾರಿಗಳು
ಪುಂಡಿ

ಭಾರತದ ತವರಿನ **ಪುಂಡಿ**,ರಷ್ಯಾ,ದಕ್ಷಿಣ ಆಫ್ರಿಕ,ಮಧ್ಯ ಮತ್ತು ಉತ್ತರ ಅಮೇರಿಕ,ಜಾವ,ಫಿಲಿಪೀನ್ಸ್,ಕೊರಿಯಾ,ಚೀನಾ ಮತ್ತು ಫಾರ್ಮೋಸಾಗಳಲ್ಲಿ ಸಾಗುವಳಿಯಲ್ಲಿದೆ
.ಭಾರತದಲ್ಲಿ ಕರ್ನಾಟಕ,ಆಂಧ್ರ,ಮಹಾರಾಷ್ಟ್ರ,ಮಧ್ಯಪ್ರದೇಶ ಮತ್ತು ಬಿಹಾರಗಳಿಂದ ಹಿಡಿದು ಹಿಮಾಲಯದ ೩೦೦೦ ಅಡಿ ಎತ್ತರದವರೆಗೂ ವ್ಯಾಪಿಸಿದೆ.ಕರ್ನಾಟಕದ ಬೆಳಗಾವಿ,ಬಿಜಾಪುರ,ಧಾರವಾಡ ಮತ್ತು ಮೈಸೂರು ಜಿಲ್ಲೆಗಳಲ್ಲಿ ಸಾಗುವಳಿಯಲ್ಲಿದೆ.ಗೋಗು,ಪಿಂಡಿಸೊಪ್ಪು,ಪುಂಡಿ,ಪುಂತ್ರಿಕೆ ಇತರ ಹೆಸರುಗಳು.೧೦೦ ಗ್ರಾಂ.ಸೊಪ್ಪಿನ ಭಾಗದಲ್ಲಿ ಈ ಪೋಷಕಾಂಶಗಳಿವೆ:
## ಪೋಷಕಾಂಶ
## ಔಷಧೀಯ ಗುಣಗಳು
ಈ ಸೊಪ್ಪು ಅಗ್ನಿ ಮಾಂದ್ಯವನ್ನು ನಿವಾರಣೆ ಮಾಡುತ್ತದೆ,ಆಹಾರದ ರುಚಿ ಹೆಚ್ಚಿಸುತ್ತದೆ ಮತ್ತು ಆಹಾರ ಜೀರ್ಣವಾಗಲು ಸಹಾಯ ಮಾಡುತ್ತದೆ.ಒಂದು ಚಮಚ ಹೂವಿನ ರಸಕ್ಕೆ ಸ್ವಲ್ಪ ಸಕ್ಕರೆ ಮತ್ತು ಕರಿಮೆಣಸಿನ ಪುಡಿ ಸೇರಿಸಿ ದಿನಕ್ಕೆ ೨ ಬಾರಿ ಕೊಡುವುದರಿಂದ ಪಿತ್ತದಿಂದ ಉಂಟಾದ ವಮನ(ವಾಕರಿಕೆ)ನಿವಾರಣೆಯಾಗುತ್ತದೆ.ಸೊಪ್ಪು ಮೃದು ವಿರೇಚಕವಾದ ಕಾರಣ ಮಲಬದ್ಧತೆಯನ್ನು ಕಡಿಮೆ ಮಾಡುತ್ತದೆ.ಎಲೆಗಳಿಂದ ಕಷಾಯ ತಯಾರಿಸಿ ತೆಗೆದುಕೊಂಡರೆ ಕೆಮ್ಮು ಗುಣವಾಗುತ್ತದೆ.ಬೀಜಗಳನ್ನು ಅರೆದು ನೋವಿರುವ ಜಾಗಕ್ಕೆ ಬೆಚ್ಚಗೆ ಲೇಪ ಮಾಡುವುದರಿಂದ ವೇದನೆ ಕಡಿಮೆ ಮಾಡುತ್ತದೆ.ಔಷಧಿಗಲ್ಲದೆ ಪುಂಡಿಯನ್ನು ನಾರು,ಹಗ್ಗ,ಗೋಣಿ ಚೇಲ,ನೆಲದ ತುಟ್ಟು,ಕುರ್ಚಿರಗ್ಗುಗಳಿಗೆ ಆಧಾರ ವಸ್ತುವಾಗಿಯೂ,ಕಾಗದ ತಯಾರಿಕೆಯಲ್ಲಿಯೂ ಬಳಸುವರು.

## ತಿಂಡಿ ತಿನಿಸುಗಳು
#ಪುಂಡಿಪಲ್ಯೆ
#ಪುಂಡಿ ಚಟ್ನಿ
#ಹುಂಚಿ ಸಾಂಬಾರು
## ಉಲ್ಲೇಖಗಳು 

ವರ್ಗ:ಔಷಧೀಯ ಸಸ್ಯಗಳು
ಗೇರುಮರ

ದಕ್ಷಿಣ ಕನ್ನಡ ಮಂಗಳೂರು, ಸಿದ್ದಾಪುರ (ಉತ್ತರ ಕನ್ನಡ) ಕೇರಳದ ಕ್ವಿಲಾನ್ ಬೀದಿಗಳಲ್ಲಿ ಪ್ರತಿನಿತ್ಯ ಬೆಳಿಗ್ಗೆ ಮತ್ತು ಸಂಜೆ ಗೇರುಬೀಜದ ಕಾರ್ಖಾನೆಗಳಿಗೆ ಹೋಗುವ ಮತ್ತು ಬರುವ ಅಸಂಖ್ಯ ಮಹಿಳೆಯರನ್ನು ಕಾಣಬಹುದು. ಅವರ ಚತುರ ಹಸ್ತಗಳು ಗೇರುಬೀಜದ ಸಿಪ್ಪೆಗಳನ್ನು ಸುಲಿದು,ಬೀಜಗಳನ್ನು ವಿಂಗಡಿಸುವುವು.ಹೀಗೆ ಸಂಸ್ಕರಿಸಲಾದ ಬೀಜಗಳಲ್ಲಿ ಹೆಚ್ಚಿನಂಶವನ್ನು ರಫ಼್ತು ಮಾಡಲಾಗುತ್ತದೆ.

ಕಚ್ಚಾ ಗೇರುಬೀಜವನ್ನು ಹುರಿದು, ಹೊಟ್ಟು ತೆಗೆದು ಸಿಪ್ಪೆ ಸುಲಿದುಹಾಕಿ ವರ್ಗೀಕರಿಸಲಾಗುವುದು.೨೪ ವರ್ಗಗಳ ಬೀಜಗಳಿವೆ.ಸಂಸ್ಕರಿಸಿದ ಬೀಜಗಳನ್ನು ಪ್ಯಾಕ್ ಮಾಡಿ ತಲಾ ೨೫ ಪೌಂಡ್ ಗಳ ಟಿನ್ ಗಳಲ್ಲಿ ತುಂಬಿ ರ ಗೆ ಒದಗಿಸಲಾಗುವುದು.ಪ್ಯಾಕಿಂಗ್ ಅಲ್ಲಿ ಅನುಸರಿಸಲಾಗುತ್ತಿರುವ "ವಿಟಾಪ್ಯಾಕ್"ವಿಧಾನದಿಂದ ಬೀಜಗಳನ್ನು ದೀರ್ಘ ಕಾಲದವರೆಗೆ ಸಂಗ್ರಹಿಸಬಹುದು.

ಗೇರು ದಕ್ಷಿಣ ಅಮೇರಿಕದ ಬ್ರೆಜಿಲ್ ಎಂಬಲ್ಲಿಂದ ಬಂದುದು.ಗೇರು ಮರವು ಮಾವಿನ ಮರದ ಸಂಬಂಧವನ್ನು ಪಡೆದಿರುತ್ತದೆ.ಮೊತ್ತ ಮೊದಲಿಗೆ ಸುಮಾರು ೧೬ನೇ ಶತಮಾನದಲ್ಲಿ ಪೋರ್ಚುಗೀಸರು ನಮ್ಮ ದೇಶದ ಕರಾವಳಿ ಪ್ರದೇಶದಲ್ಲಿ, ಮಳೆಗೆ ಮಣ್ಣು ಕರಗಿ ಹೋಗುವುದನ್ನು ತಡೆಯುವುದಕ್ಕೋಸ್ಕರ ತಂದಿದ್ದ ಗೇರುಮರವು ತನ್ನ ಸ್ವ ಸಾಮರ್ಥ್ಯದಿಂದ ನಮ್ಮ ದೇಶದಲ್ಲಿಯೇ ಬೇರೊರಿ ಜನರ ಮೆಚ್ಚುಗೆಯನ್ನು ಪಡೆದು ಕರಾವಳಿಯಿಂದ ಮೈದಾನ ಮತ್ತು ಪರ್ವತ ಪ್ರದೇಶಗಳಿಗೆ ಹರಡಿ, ಇಂದು ಭಾರತಕ್ಕೆ ಅತಿ ಹೆಚ್ಚಿನ ಡಾಲರ್ ಸಂಪಾದಿಸಿ ಕೊಡುವ ಎರಡನೇ ಬೆಳೆಯಾಗಿದೆ.ಮೊದಲನೆಯದು ಸಣಬು ಕೇವಲ ೪೦ವರ್ಷಗಳೊಳಗೆ ನಮ್ಮ ದೇಶದ ಗೇರುಬೀಜದ ಕಾರ್ಖಾನೆಗಳಲ್ಲಿ ೧ ಲಕ್ಷಕ್ಕೂ ಮಿಕ್ಕಿ ಕೆಲಸಗಾರರು ದುಡಿಯುತ್ತಿದ್ದಾರೆ.ಉತ್ಪತ್ತಿಯು ೫೫ ಸಾವಿರ ಟನ್ನಿನವರಗೆ ಏರಿದೆ.
 
ಗೇರುಮರದ ಒಂದು ವಿಶೇಷವೆಂದರೆ ಇದರ ಬೀಜಗಳು ಬೇರೆ ಬೀಜಗಳಂತೆ ಬೆಳೆಯದೆ ಪ್ರತಿಯೊಂದು ಬೀಜವೂ ಹಣ್ಣಿನ ಅಡಿಭಾಗದಲ್ಲಿ ಹೊರಗೆ ಇರುತ್ತದೆ. ಈ ಹಣ್ಣು ಕೂಡಾ ತಿನ್ನಲು ರುಚಿಯಾಗಿದ್ದು,ಪ್ರೊಟೀನ್ ಮತ್ತು ಇತರ ಲವಣಾಂಶಗಳೊಡನೆ ಎಸ್ಕೋರ್ಬಿಕ್ ಆಸಿಡ್ ಹೊಂದಿರುತ್ತದೆ.

## ಗೇರುವಿನ ವಿವಿಧ ತಳಿಗಳು
# ಉಳ್ಳಾಲ-೧
# ಉಳ್ಳಾಲ-೨
# ಉಳ್ಳಾಲ-೩
# ಉಳ್ಳಾಲ-೪

## ಉಪಯೋಗ
ಗೇರು ಮಾರುಕಟ್ಟೆಯ ದೃಷ್ಟಿಯಿಂದ ಅತೀ ಪ್ರಾಮುಖ್ಯ ಮಾತ್ರವಲ್ಲದೆ ಹಲವು ತರದ ಉಪಯೋಗಗಳುಳ್ಳ ಬೆಳೆ.ಗೇರುಹಣ್ಣು ಬಡವರ ಹಾಗೂ ದನಕರುಗಳ ಆಹಾರ ಪದಾರ್ಥವೂ ಆಗಿರುವುದಲ್ಲದೆ,ಹಲವು ತರದ ಪಾನಗಳಲ್ಲಿಯೊ ಉಪಯೋಗಿಸಲಾಗುತ್ತದೆ.

## ನಾಟಿ ಮಾಡುವ ವಿಧಾನ
ಜೂನ್ -ಜುಲಾಯಿ ತಿಂಗಳುಗಳು ಗೇರು ಸಸಿಗಳನ್ನು ನೆಡಲು ಅತ್ಯುತ್ತಮವಾದ ಕಾಲ.ಗೇರು ಬೆಳೆಯಬೇಕೆಂದಿರುವ ಪ್ರದೇಶದಲ್ಲಿ ೨೪'*೨೪'(೭.೫ಮಿ.*೭.೫ಮಿ.)ಅಂತರದಲ್ಲಿ ಎರಡು ಘನ ಅಡಿ ಅಳತೆಯ ಗುಂಡಿಗಳನ್ನು ತೆಗೆದು ಹಸಿರು ಸೊಪ್ಪು ಹಾಗೂ ಮೇಲ್ಮಣ್ಣನ್ನು ಹಾಕಿ ಮುಚ್ಚಬೇಕು ಮತ್ತು ಸಸಿಗಳನ್ನು ಪಾಲಿಥಿನ್ ಚೀಲದಿಂದ ತೆಗೆದು ಭೂಮಿಯಲ್ಲಿ ಸಾಕಷ್ಟು ತೇವಾಂಶವಿದ್ದಾಗ ನಾಟಿ ಮಾಡಬೇಕು.ಗೂಟಕಟ್ಟಿದ ಗಿಡಗಳನ್ನು ನೆಡುವಾಗ ಬೇರುಗಳಿಗೆ ಹೆಚ್ಚು ಹಾನಿ ಉಂಟಾಗದಂತೆ ಬೇರಿನ ಸುತ್ತಲು ಮಣ್ಣನ್ನು ಸಡಿಲವಾಗಿ ತುಂಬಬೇಕು.ಗೇರು ಗಿಡದ ಸುತ್ತಲು೫-೬ ಅಡಿ ಪ್ರದೇಶದಲ್ಲಿ ಬೇರೆ ಯಾವುದೇ ಗಿಡಗಳು ಬೆಳೆಯದಂತೆ ನೋಡಿಕೊಳ್ಳಬೇಕು.

## ಉಲ್ಲೇಖಗಳು 
ವರ್ಗ:ಔಷಧೀಯ ಸಸ್ಯಗಳು
ಕೋಡ ಮುರಕ

## ಸಸ್ಯ ಪರಿಚಯ
ಇದು ಒಂದು ಜಾತಿಯ ಮರ.ಇದು ಅಪೊಸೈನೇಸಿ ಕುಟುಂಬಕ್ಕೆ ಸೇರಿದೆ.ಇದು ಭಾರತದ ಎಲ್ಲ ಅರಣ್ಯಗಳಲ್ಲಿ ಬೆಳೆಯುತ್ತದೆ.ಇದು ಸಾಮಾನ್ಯವಾಗಿ ಮೂರು ಮೀಟರ್‍ಗಳಷ್ಟು ಎತ್ತರಕ್ಕೆ ಬೆಳೆಯಬಲ್ಲದು.ಕಾಂಡವು ತಿಳಿ ಬೂದು ಬಣ್ಣದ ತೊಗಟೆಯಿಂದ ಸೀಳಿರುತ್ತದೆ.ಅಭಿಮುಖ ಜೋಡಣೆಯ ದೊಡ್ಡ ಎಲೆಗಳನ್ನು ಹೊಂದಿದೆ.ಎಲೆಗಳು ಸಾಮನ್ಯವಾಗಿ ೧೦-೨೦ಸೆ.ಮೀ.ಉದ್ದವಾಗಿರುತ್ತದೆ.೫-೧೧.೫ಸೆ.ಮೀ.ನಷ್ಟು ಅಗಲವಾಗಿರುತ್ತದೆ.ಜಾಲಬಂಧ ನಾಳ ವಿನ್ಯಾಸವನ್ನು ಹೊಂದಿದೆ.ಇದರ ತುದಿ ಚೂಪಾಗಿದೆ.ಬಹುಬದಿಗೆ ಮಧ್ಯಾರಂಭಿ ಪುಷ್ಪಮಂಜರಿಯು ಕವಲೊಡೆದಿದೆ.ಇದರ ಹೂವುಗಳು ಬಿಳಿ ಬಣ್ಣದಾಗಿರುತ್ತದೆ.ಬಿಳಿ ಹೂವುಗಳಲ್ಲಿ ಬಾಣದ‍ಂತಿರುವ ಕೆಂಪು ಕಲೆಗಳಿವೆ. ಇದು ಮಾರ್ಚ್‍ -ಮೇ ತಿಂಗಳಲ್ಲಿ ಹೂ ಬಿಡುತ್ತದೆ. ಇದರ ಬೀಜದ ಮೇಲೆ ರೇಷ್ಮೆಯಂತೆ ಕೂದಲುಗಳಿವೆ.ಇದರ ಬೀಜಗಳು ಸಾಮಾನ್ಯವಾಗಿ ೮ಮಿ.ಮೀ ಉದ್ದವಾಗಿದೆ.ಕಂದು ಬಣ್ಣದಿಂದ ಬೀಜಗಳು ರಚಿತವಾಗಿದೆ.ಇದು ಬೀಜದಿಂದ ತನ್ನ ವಂಶವನ್ನು ವೃದ್ದಿಸಿಕೊಳ್ಳುತ್ತದೆ.

## ಇತರ ಹೆಸರುಗಳು
ಕೋಡ ಮರಕ್ಕೆ ಇಂಗ್ಲೀಷ್‍ನಲ್ಲಿ ದಿ ಈಸ್ಟರ್ ಟ್ರೀ,ಕೊನೆಸ್ಸಿ ಬಾರ್ಕ ಎಂಬುದಾಗಿ ಕರೆಯುತ್ತಾರೆ.ಕನ್ನಡದಲ್ಲಿ ಹಲಗತ್ತಿ ಮರ,ತೊಡಚಗ,ಬೆಪ್ಪಲೆ,ಕೊದಸಾಲು,ಕೊರ್ಚಿ,ಹಾಬೆ ಎಂಬುದಾಗಿ ಕರೆಯುತ್ತಾರೆ.ಹಿಂದಿಯಲ್ಲಿ ಕುರ್ಚಿ,ಧುದಿ,ತೆಲುಗಿನಲ್ಲಿ ಕೊಡಗ,ತಮಿಳಿನಲ್ಲಿ ವೆಪಲಿ,ಮರಾಠಿಯಲ್ಲಿ ಕುಡ,ಕೊದಗ,ಘಂಢರಕುಡ ಎಂಬುದಾಗಿ ಕರೆಯುತ್ತಾರೆ.ಮಲಯಾಳಂನಲ್ಲಿ ಕುಟ್ಟು ಕಪ್ಪುಲ ಕುಡಿಜಿ,ಸಂಸ್ಕ್ರತದಲ್ಲಿ ಗಿರಿಮಲ್ಲಿಕಾ, ಇಂದ್ರ ಎಂದು ಕರೆಯುತ್ತಾರೆ.

## ಉಪಯೋಗಗಳು
ಕೋಡ ಮುರುಕವನ್ನು ಉದ್ಯಾನವನಗಳಲ್ಲಿ ಬೆಳೆಸುತ್ತಾರೆ.ಈ ಮರವನ್ನು ಔಷಧಿಗೆ ಬಳಸುತ್ತಾರೆ.ಕುರ್ಚಿ ಎಂದು ಕರೆಯುವ ತೊಗಟೆಯನ್ನು ಟಾನಿಕ್‍ನಂತೆ ಉಪಯೋಗಿಸುತ್ತಾರೆ.ಇದರ ಬೀಜವನ್ನು ಮತ್ತು ತೊಗಟೆಯನ್ನು ಅಸ್ತಮಾ ಮತ್ತು ಕಾಮಾಲೆಗೆ ಉಪಯೋಗಿಸುತ್ತಾರೆ.ಇದರ ತೊಗಟೆ ಹಾಗು ಬೇರನ್ನು ಭೇಧಿಗೆ ಉಪಯೋಗಿಸುತ್ತಾರೆ.ಅಲ್ಲದೆ ಜ್ವರ,ಪೈಲ್ಸ್,ಹುಳುನಾಶಕದಂತೆ ಬೀಜಗಳನ್ನು ಉಪಯೋಗಿಸುತ್ತಾರೆ.

## ಉಲ್ಲೇಖಗಳು 
ವರ್ಗ:ಔಷಧೀಯ ಸಸ್ಯಗಳು
ಕಾಶಿಬದನೆ

thumb

**ಕಾಶಿಬದನೆ** ಸೊಲೆನೇಸಿ ಎಂಬ ಕುಟುಂಬಕ್ಕೆ ಸೇರಿದ ಸಸ್ಯ. ಇದರ ಕಾಯಿಗಳು ಹೆಚ್ಚ್ಚಿನ ಪ್ರಮಾಣದಲ್ಲಿ ಗರ್ಭನಿರೋಧಕ ಡಯೋಸ್ಜಿನಿನ್ ತಯಾರಿಕೆಯಲ್ಲಿ ಮೂಲವಸ್ತುವಾಗಿ ಬಳಸಬಹುದಾದ ಸಾರಜನಕ ಸಂಯುಕ್ತ ಗ್ಲೈಕೊಆಲ್ಕಲಾಯಿಡ್ ಸೊಲ್ಯಾಸಿಡಿನ್ ಹೊಂದಿವೆ. ಬೇಸಾಯ ಮಾಡಲು ಕಷ್ಟ ಸಾಧ್ಯವಾದ ಡಯೋಸ್ಜಿನಿನ್ ನೀಡಬಲ್ಲ ಮತ್ತೊಂದು ಸಸ್ಯವಾದ ಡಯಾಸ್ಕೋರಿಯ(Diascoria) ಸಸ್ಯ. ಈ ಸಸ್ಯವನ್ನು ಸುಲಭವಾಗಿ ಕೃಷಿ ಮಾಡಲು ಸಾಧ್ಯವಿದೆ.

## ಬೆಳೆಯ ವ್ಯಾಪ್ತಿ
ಭಾರತಉಪಖಂಡದಲ್ಲಿ ಸಮುದ್ರ ಮಟ್ಟದಿಂದ ೨೦೦೦ಮೀ. ಎತ್ತರದ ಪ್ರದೇಶಗಳಲ್ಲಿ ಹರಡಿದ್ದು ಅಸ್ಸಾಂ ಮತ್ತು ಮಣಿಪುರದ ಖಾಸಿ, ಜೈಂಟಿಯ ಮತ್ತು ನಾಗಾ ಬೆಟ್ಟ ಪ್ರದೇಶಗಳಲ್ಲಿ ವ್ಯಾಪಿಸಿದೆ.ಸಿಕ್ಕಿಂ, ಪಶ್ಚಿಮ ಬಂಗಾಳ,ಒಡಿಶಾ, ಗಂಗಾ ನದಿಯ ಪ್ರಸ್ಥಭೂಮಿ,ನೀಲಗಿರಿಯಿಂದ ೧೬೦೦ಮೀ, ಎತ್ತರದ ಪ್ರದೇಶಗಳಲ್ಲಿ, ಮಧ್ಯ ಭಾರತವಲ್ಲದೆ ಬರ್ಮಾ ಮತ್ತು ಚೈನಾ ದೇಶಗಳಲ್ಲಿಯೂ ವ್ಯಾಪಿಸಿದೆ. ಇದನ್ನು ಮಹಾರಾಷ್ಟ್ರದ ಅಂಕೋಲ-ಜಲಂಗಾವ್ ಪ್ರದೇಶದಲ್ಲಿ ಸುಮಾರು ೩೦೦೦ಹೆಕ್ಟೇರು ವಿಸ್ತೀರ್ಣದಲ್ಲಿ ಬೆಳೆಸಲಾಗುತ್ತದೆ.

## ಸಸ್ಯ ವಿವರಣೆ
ಇದು ದೃಡವಾದ ಕೊಂಬೆಗಳನ್ನು ಹೊಂದಿದ್ದು ೦.೭೫-೧.೫ಮೀ. ಎತ್ತರ ಬೆಲೆಯುವ ಹೊದರು.ಇದರ ಕಾಂಡದ ಮೇಲೆ ಮುಳ್ಳುಗಳಿದ್ದು ಎಲೆಗಳು ಅಂಡಾಕಾರವಾಗಿ ಅಥವಾ ಸೀಳಿದ್ದು ಎರಡೂ ಬದಿಯಲ್ಲಿ ಮುಳ್ಳುಗಳಿರುತ್ತದೆ. ಹೂಗಳು ಬಿಳಿ,ಕಾಯಿಗಳು ಹಣ್ಣಾದಾಗ ಹಳದಿ ಅಥವಾ ಹಸಿರು ಮಿಶ್ರಿತ ಹಳದಿ ಬಣ್ಣ ಹೊಂದಿರುತ್ತದೆ. ಬೀಜಗಳು ಸಣ್ಣಗಿದ್ದು ಅಂಟುಲೋಳೆಯಲ್ಲಿರುತ್ತವೆ. ಇದರ ವರ್ಣ ತಂತುಗಳ ಸಂಖ್ಯೆ 2n =24.

## ತಳಿಗಳು
*ಆರ್.ಆರ್.ಎಲ್ ೨೦-೨
ಈ ತಳಿಯನ್ನು ವರ್ಷಕ್ಕೆ ಎರಡು ಬೆಳೆಯಂತೆ ವರ್ಷಪೂರ್ತಿ ಬೆಳೆಯಬಹುದು. ಹೆಕ್ಟೇರಿಗೆ ೬-೭ ಟನ್ ಒಣಗಿದ ಕಾಯಿ ಸಿಗುತ್ತದೆ. ಈ ಕಾಯಿಗಳಿಂದ ೪೨-೪೫ ಕಿ.ಗ್ರಾಂ ಸೊಲ್ಯಾಸಿಡಿನ್ ದೊರೆಯುತ್ತದೆ.
*ಆರ್,ಆರ್.ಅಲ್(ಬಿ) ವೈ೧೪
ಈ ಕಾಯಿಗಳಲ್ಲಿ ಶೇ.೨.೭ರಷ್ಟು ಪ್ರಮಾಣದಲ್ಲಿ ಸೊಲ್ಯಾಸಿಡಿನ್ ಹೊಂದಿದೆ. ಹೆಕ್ಟೇರಿಗೆ ೧೦ಟನ್ ಒಣಗಿದ ಕಾಯಿಗಳ ಇಳುವರಿ ನೀಡುವ ಸಾಮರ್ಥ್ಯ ಹೊಂದಿದೆ'
*ಆರ್.ಆರ್.ಎಲ್.ಜಿ.ಎಲ್೬
ಇದರಲ್ಲಿ ಮುಳ್ಳುಗಳಿರುವುದಿಲ್ಲ. ಇದು ಆರ್.ಆರ್.ಎಲ್ ೨೦ ತಳಿಗೆ ಸಮನಾಗಿದ್ದು ಹೆಕ್ಟೇರಿಗೆ ೮೦ಕಿ.ಗ್ರಾಮ್ ಪ್ರಮಾಣದಂತೆ ಹೆಚ್ಚು ಸಾರಜನಕ ಕೊಡಬೇಕಾಗುತ್ತದೆ.

## ಹವಾಗುಣ ಮತ್ತು ಮಣ್ಣು
ಇದು ಶುಷ್ಕ ಪರಿಸ್ಥಿತಿ ಮತ್ತು ಹಲವಾರು ಬಗೆಯ ಹವಾಮಾನಕ್ಕೆ ಹೊಂದಿಕೊಂಡು ಬೆಳೆಯುತ್ತದೆ. ಎಲ್ಲಾ ರೀತಿಯ ಮಣ್ಣಿನಲ್ಲಿ ಬೆಳೆಯಬಹುದಾಗಿದ್ದು ಲ್ಯಾಟರೈಟ್ ಮಣ್ಣು ಹೆಚ್ಚು ಸೂಕ್ತ. ಜೇಡಿ ಮಣ್ಣಿಗೆ ಇದು ಹೊಂದುವುದಿಲ್ಲ.

## ಬಿತ್ತನೆ ಸಮಯ
ಉಷ್ಣತೆ ಹಗಲಿನ ಅವಧಿ ಮತ್ತು ನೀರಾವರಿ ಅನುಕೂಲತೆಗಳನ್ನು ನೋಡಿಕೊಂಡು ಜೂನ್‍ನಿಂದ ಅಕ್ಟೋಬರ್‍ವರೆಗೆ ಬಿತ್ತನೆ ಮಾಡಬಹುದು.

## ಇಳುವರಿ
ನೀರಾವರಿ ಆಸರೆಯಲ್ಲಿ ಬೆಳೆದಾಗ ಹೆಕ್ಟೇರಿಗೆ ೪ಟನ್ ಒಣ ಎಲೆ,೧.೫ಟನ್ ಕಾಂಡ ಭಾಗಗಳು ಮತ್ತು ೧.೫ ಟನ್ ಬೇರುಗಳು ಒದಗುವ ಸಾಧ್ಯತೆಯಿದೆ. ಮಳೆ ಆಶ್ರಯದಲ್ಲಿ ಬೆಳೆದಾಗ ೨ಟನ್  ಒಣ ಎಲೆ ಮತ್ತು ೦೭೫ಟನ್ ಕಾಂಡ ಮತ್ತು ಇದೇ ಪ್ರಮಾಣದ ಬೇರುಗಳು ಸಿಗುತ್ತದೆ.

## ಉಲ್ಲೇಖಗಳು
ವರ್ಗ:ಔಷಧೀಯ ಸಸ್ಯಗಳು
ಅಡಿಗೆ ಬಾಳೆ

## ಅಡಿಗೆ ಬಾಳೆ
### ಸಸ್ಯ ಮೂಲ-ಪರಿಚಯ
ಕದಳಿ ಎಂದೇ ಪ್ರಸಿದ್ದವಾದ ಬಾಳೆಯನ್ನು ಹಣ್ಣು ಮತ್ತು ತರಕಾರಿಯಾಗಿ ಬಳಸುತ್ತಾರೆ. ಏಷ್ಯಾದಲ್ಲಿ ಹುಟ್ಟಿದ ಬಾಳೆಯನ್ನು ಜಗತ್ತಿನ ಎಲ್ಲಾ ಪ್ರದೇಶಗಳಲ್ಲಿ ಬೆಳೆಯುತ್ತಾರೆ. ಹಣ್ಣಾಗದ ಕಾಯಿಗಳಲ್ಲಿ ಪಿಷ್ಠದ ಪ್ರಮಾಣ ಹೆಚ್ಚಿರುವುದರಿಂದ ಜೀರ್ಣಿಸಿಕೊಳ್ಳಬೇಕಾದರೆಕಾಯಿ ಹಣ್ಣಾಗಬೇಕು, ಅಥವಾ ಬೇಯಿಸಿ ತಿನ್ನಬೇಕು. ಹೆಚ್ಚಾಗಿ ತರಕಾರಿ ಬಳಸಲ್ಪಡುವ ಭಾಗ ಎಂದರೆ ಕಾಯಿ. ಒಣದಿಂಡನ್ನು ಸಹ ಪಲ್ಯ, ಸಾರು ಮುಂತಾದ ಪದಾರ್ಥಗಳ ತಯಾರಿಕೆಗೆ ಬಳಸುತ್ತಾರೆ.
### ಔಷಧೀಯ ಗುಣಗಳು
ಬಾಳೆ ಉತ್ತಮ ಹಣ್ಣು ಅಲ್ಲದೆ ತರಕಾರಿಯೂ ಹೌದು. ಅಕಸ್ಮಾತ್ ಬಾಳೆಯ ಸೇವನೆಯಿಂದ ದೇಹದ ಮೇಲೆ ಹಾನಿಕಾರಕ ಪರಿಣಾಮಗಳೇರ್ಪಟ್ಟರೆ ಬಾಳೆ ತಿನ್ನುವುದನ್ನು ನಿಲ್ಲಿಸಬೇಕು ಅಥವಾ ಏಲಕ್ಕಿಯೊಂದಿಗೆ ಉಪಯೋಗಿಸಿದರೆ ಈ ಪರಿಣಾಮಗಳು ಕಂಡು ಬರುವುದಿಲ್ಲ. ಬಾಳೆಯ ನಿತ್ಯ ಉಪಯೋಗ ತೂಕ ಹೆಚ್ಚಿಸುತ್ತದೆ.
**ಬಾಳೆ ಬಜ್ಜಿ**
ಇದು ಬಹಳ ಜನಪೀಯವಾದದ್ದು, ಇದನ್ನು ಕರಿದು ತಯಾರಿಸಲಾಗುವುದು. ಆದರೆ ಇದರ ಬಹಳ ಸೇವನೆ ಒಳ್ಳೆಯದಲ್ಲ. ಅದರಲ್ಲೂ ವಾತರೋಗ, ಅಗ್ನಿಮಾಂದ್ಯ, ಕೆಮ್ಮಿನಿಂದ ನರಳುವವರು ಉಪಯೋಗಿಸಲೇಬಾರದು.
**ಬಾಳೆದಿಂಡಿನ ಸಳ್ಳಿ**
ಎಳೆಬಾಳೆ ದಿಂಡನ್ನು ಸಣ್ಣಗೆ ಹೆಚ್ಚಿ, ಹಿಂಡಿ ನೀರು ತೆಗೆದು ಹಸಿಶುಂಠಿ, ಹಸಿಮೆಣಸಿನಕಾಯಿ, ಜೀರಿಗೆ ಅರೆದು ಮೊಸರಿಗೆ ಸೇರಿಸಿ ಅದರಲ್ಲಿ ಹಿಂಡಿದ ಬಾಳೆದಿಂಡನ್ನು ಹಾಕಿ ರುಚಿಗೆ ತಕ್ಕಸ್ಟು ಉಪ್ಪನ್ನು ಸೇರಿಸಿ ಉಪಯೋಗ ಮಾಡಬಹುದು.
**ಬಾಳೆ೪ದಿಂಡಿನ ಗೊಜ್ಜು**
ಎಳೆ ದಿಂಡನ್ನು ದುಂಡಗೆ ಹೆಚ್ಚಿ ನಾರು ತೆಗೆದು ದುಂಡಗೆ ಹೆಚ್ಚಿ ಉಪ್ಪು ಹಾಕಿ ಬೇಯಿಸಿ, ಮೊಸರು ಸೇರಿಸಿ ಹಿಂಗು ಸಾಸಿವೆ ಒಗ್ಗರಣೆ ಕೊಡುವುದು.
### ಮಣ್ಣು ಮತ್ತು ಹವಾಗುಣ
ಕನಿಷ್ಠ ೩ ಮೀಟರ್ ಆಳದ ನೀರು ಬೇಯಿಸುವಂತಹ ಮಣ್ಣು ಬೇಕು. ರೇವೆಮಣ್ಣು, ಕೆಂಪುಮಣ್ಣು ಮುಂತಾದ ಮಣ್ಣುಗಳು ಹೆಚ್ಚು ಫಲವತ್ತಾಗಿದ್ದರೆ ಒಳ್ಳೆಯದು.

## ಉಲ್ಲೇಖಗಳು 

ವರ್ಗ:ಔಷಧೀಯ ಸಸ್ಯಗಳು
ಈಶ್ವರ ಬಳ್ಳಿ

ಸಂ : ನಕುಲಿ, ರುದ್ರಜಿಟಾ

ಹಿಂ : ಈಶ್ವರಿಮೂಲ್

ಗು : ರುಹಿಮೂಲ್

ಮ : ಸಪಾಸನ್

ತೆ : ದುಲಗವೇಲ

ತ : ಪೆರಂಕಳಿಂಗ್
## ವರ್ಣನೆ
ಸಾಮಾನ್ಯವಾಗಿ **ಈಶ್ವರಬಳ್ಳಿ** ಹಳ್ಳಿಗರಿಗೆ ಚಿರಪರಿಚತವಾಗಿರುವುದು. ಇದರ ವೈಜ್ಞಾನಿಕ ಹೆಸರು **ಅರಿಸ್ಟೋಲೋಚಿಯ ಇಂಡಿಕಾ**. ಇದು ಮೂಲಿಕೆ ಮರಕ್ಕೆ ಸುತ್ತಿಕೊಂಡು ಬೆಳೆಯುವ ಕಪ್ಪು ಬಳ್ಳಿ ಎಲೆಗಳು ಉದ್ದವಾಗಿ, ತಳದಲ್ಲಿ ಅಗಲವಾಗಿ, ತುದಿಯಲ್ಲಿ ಮೊನಚಾಗಿ, ಮೃದುವಾಗಿರುತ್ತದೆ. ಇದರ ಬೀಜಗಳು ಚಪ್ಪಟೆಯಾಗಿ, ಅಂಡಕಾರವಾಗಿದ್ದು ಪುಕ್ಕಗಳನ್ನು ಹೊಂದಿದೆ. ಇದರ ಬೇರುಗಳಲ್ಲಿ ಸುಗಂಧ ತೈಲವಿರಿತ್ತದೆ.
## ಹಂಚಿಕೆ
ಈಶ್ವರ ಬಳ್ಳಿಯು ಭಾರತ, ನೇಪಾಳ, ಶ್ರೀಲಂಕಾ, ಬಾಂಗ್ಲಾದೇಶಗಳಲ್ಲಿ ಕಂಡುಬರುತ್ತದೆ. 
## ಸರಳ ಚಿಕಿತ್ಸೆಗಳು
### ಜ್ವರ ಮತ್ತು ಕೆಮ್ಮು ನಿವಾರಣೆಗೆ
**ಈಶ್ವರಬಳ್ಳಿ**ಯ ಬೇರನ್ನು ನಯವಾದ ಚೂರ್ಣ ಮಾಡಿ, ೧/೪ ಟೀ ಚಮಚ ಚೂರ್ಣವನ್ನು ನೀರಿನಲ್ಲಿ ನೆನೆ ಹಾಕಿ ಕಷಾಯಮಾಡಿ ಶೋಧಿಸಿ ೩-೪ ಟೀ ಚಮಚದಷ್ಟು ದಿವಸಕ್ಕೆ ಎರಡು ಸೇವಿಸಿದರೆ ಜ್ವರ ಮತ್ತು ಕೆಮ್ಮು ನಿವಾರಣೆಯಾಗುತ್ತದೆ.
### ಮಲಬದ್ಧತೆ ಮತ್ತು ಮೂಲವ್ಯಾಧಿ ನಿವಾರಣೆಗೆ
ಈಶ್ವರಿಬೇರು, ಹಾವು ಮೆಕ್ಕೆ ಬೇರು ದಂತಿ, ತಿಗಡೆ ಕೊಮ್ಮೆ ಬೇರು, ಅಳಲೆಕಾಯಿ ಸಿಪ್ಪೆ, ಹಿಪ್ಪಲಿ ಇವುಗಳೆಲ್ಲವನ್ನು ಸಮತೂಕದಲ್ಲಿ ಚೂರ್ಣಿಸಿ, ಈ ನಯವಾದ ಚೂರ್ಣವನ್ನು ೨ ರಿಂದ ೨.೫ ಗ್ರಾಂ ಸೇವಿಸಿದ ಮೇಲೆ ಬಿಸಿನೀರು ಕುಡಿಯುವುದು.
### ವಿಷಮ ಜ್ವರ, ಸನ್ನಿ ಜ್ವರದ ನಿವಾರಣೆಗೆ
ಶುದ್ಧವಾದ ೧/೨ ಲೀಟರ್ ತಣ್ಣೀರಿನಲ್ಲಿ ೧೫ಗ್ರಾಂ ಈಶ್ವರಿಬೇರು ಜಜ್ಜಿ ಹಾಕಿ ನೆನೆಸಿಡುವುದು. ತಿಳಿಯಾದ ನೀರನ್ನು ಶೋಧಿಸಿ, ಒಂದೆರಡು ಟೀ ಚಮಚ ದಿವಸಕ್ಕೆ ೪-೫ ಬಾರಿ ಸೇವಿಸಿದರೆ ವಿಷಮ ಜ್ವರ ಗುಣಮುಖವಾಗುತ್ತದೆ.
### ಹಾವಿನ ವಿಷ, ಸರ್ಪದ ವಿಷದ ನಿವಾರಣೆಗೆ
ಸರ್ಪದ ವಿಷ ನಿವಾರಣೆಗೆ ಇದರ ಎಲೆಯ ಕಷಾಯ ಮಾಡಿ ಸೇವಿಸುತ್ತಾರೆ.
ಹಾವಿನ ವಿಷ ನಿವಾರಣೆಗೆ ೨ಗ್ರಾಂ ಇದರ ಹಸಿ ಎಲೆಗಳು, ೨ಗ್ರಾಂ ಮೆಣಸು ನುಣ್ಣಗೆ ಅರೆದು ಗಾಯದ ಮೇಲೆ ಮಂದವಾಗಿ ಲೇಪಿಸುತ್ತಾರೆ.
### ದೃಷ್ಟಿ ದೋಷ ನಿವಾರಣೆಗೆ
ಇದರ ಬೇರಿನ ನಯವಾದ ಚೂರ್ಣಮಾಡಿ, ಸ್ವಲ್ಪ ಅಪ್ಪಟ ಗೋರೋಜನ ಮತ್ತು ಚಂದನ ಸೇರಿಸಿ ತಿಲಕವಿಟ್ಟರೆ ದೃಷ್ಟಿ ದೋಷ ಪರಿಹಾರವಾಗುತ್ತದೆ.
### ಮುಟ್ಟಿನ ದೋಷ ನಿವಾರಣೆಗೆ
ಇದರ ಬೇರಿನ ನಯವಾದ ಚೂರ್ಣಮಾಡಿ, ಕಡಿಮೆ ಪ್ರಮಾಣದಲ್ಲಿ ಬೆಲ್ಲ ಅಥವಾ ನಿಂಬೆರಸದ ಅನುಪಾನದೊಂದಿಗೆ ಸೇವಿಸಿದರೆ ಮುಟ್ಟಿನ ದೋಷ ನಿವಾರಣೆಯಾಗುತ್ತದೆ.
## ಉಲ್ಲೇಖಗಳು 

## ಬಾಹ್ಯಸಂಪರ್ಕ
*http://envis.frlht.org/medicinal_search.php?s1=Continue&txtbtname=&ver=224|Aristolochia+indica+L.&emailid=&Join=Join
*GRIN Species Profile
*Anti-inflammatory, Antipruritic and Mast Cell Stabilizing Activity of Aristolochia Indica. 
*Toxicological risk assessment of Aristolochia species .

ವರ್ಗ:ಔಷಧೀಯ ಸಸ್ಯಗಳು
ಟರ್ನಿಪ್

(ಬ್ರ್ಯಾಸ್ಸಿಕಾ ರೆಪಾ L.)
turnip (Brassicaceae)
ಕುಟುಂಬ:ಬ್ರ್ಯಾಸ್ಸಿಕೇಸಿ
## ಸಸ್ಯಮೂಲ-ಪರಿಚಯ
ಇದರ ಪೂರ್ವಾಪರದ ಬಗ್ಗೆ ಒಬ್ಬೊಬ್ಬರದು ಒಂದೊಂದು ವ್ಯಾಖ್ಯಾನ. ಕೆಲವರು ರಷ್ಯಾ ಮತ್ತು ಸೈಬೀರಿಯಾ ಎಂದರೆ ಮತ್ತೆ ಹಲವರು ಏಷ್ಯಾದ ಮಧ್ಯಭಾಗ, ಪಂಜಾಬ್ ಮತ್ತು ಕಾಶ್ಮೀರವೆಂತಲೂ ಹೆಳುತ್ತಾರೆ. ಆದರೆ ಭಾರತದಲ್ಲಿ ಇದನ್ನು ಅನಾದಿಕಾಲದಿಂದ ಬೆಳೆಯಲಾಗುತ್ತಿದೆ. ಇದು ಜಮ್ಮು, ಕಾಶ್ಮೀರ್, ಪಂಜಾಬ್, ಹಿಮಾಚಲ ಪ್ರದೇಶ ಮುಂತಾದ ತಂಪು ಹವಾಮಾನ ವಿರುವ ಪ್ರದೇಶಗಳಲ್ಲಿ ಹೆಚ್ಚು ಬೇಸಾಯದಲ್ಲಿದೆ.
## ಔಷಧೀಯ ಗುಣಗಳು
*ನಿತ್ಯ ಬೇಯಿಸಿದ ಟರ್ನಿಪ್ ಉಪಯೋಗ ಮಾಡುವುದರಿಂದ ಕಫ ಕಡಿಮೆಯಾಗುತ್ತದೆ. ಕಣ್ಣುಗಳನ್ನು ರಕ್ಷಿಸುತ್ತದೆ.*
*ರಕ್ತ ವೃಧಿಗೆ ಸಹಾಯಮಾಡುತ್ತದೆ. ಮಲಬದ್ಧತೆಯನ್ನು ನಿವಾರನೆ ಮಡುತ್ತದೆ ಮತ್ತು ಮೂತ್ರದ ಆಮ್ಲೀಯತೆಯನ್ನು ತಗ್ಗಿಸುತ್ತದೆ.
*ಇದರ ಬೀಜಗಳನ್ನು ಹಾಲಿನಲ್ಲಿ ನೆನೆಸಿ ಅರೆದು ಮುಖಕ್ಕೆ ಹಚ್ಚಿಕೊಳ್ಳುವುದರಿಂದ ಮುಖದ ಕಾಂತಿ ಹೆಚ್ಚುತ್ತದೆ.
*ಮೊಡವೆಗಳು ಬಾರದಂತೆ ತಡೆಯುತ್ತದೆ.
## ಮಣ್ಣು ಮತ್ತು ಹವಾಗುಣ
ಇದರ ಮಣ್ಣು ಮತ್ತು ಹವಾಗುಣದ ಬೇಡಿಕೆಗಳು ಸ್ವಲ್ಪ ಮಟ್ಟಿಗೆ ಮೂಲಂಗಿ ಅಥವಾ ಕ್ಯಾರೆಟ್ನಂತೆಯೇ ಇದೆ. ಇನ್ನಿತರ ಬೇಳೆಗಳಂತೆ ಇದಕ್ಕೂ ಕೂಡ ಮರಳು ಮಿಶ್ರಿತ ಗೋಡು ಹಾಗೂ ಫಲವತ್ತಾಗಿರುವ ನೀರು ಇಂಗಿ ಹೋಗಬಲ್ಲ ಉದುರು ಮಣ್ಣು ಸೂಕ್ತ ಎಂದು ತಿಳಿದುಬಂದಿದೆ. ಟರ್ನಿಪ್ ತಂಪಾದ ಉಷ್ಣತೆ ಇರುವ ಸಾಧಾರಣ

ವರ್ಗ:ಔಷಧೀಯ ಸಸ್ಯಗಳು
ಬ್ರಾಂಕೈಟಿಸ್

**ಬ್ರಾಂಕೈಟಿಸ್** ಎನ್ನುವುದು ಒಂದು ಸೋಂಕು. ಇದು ಬ್ಯಾಕ್ಟೀರಿಯಾದಿಂದ ಬರುತ್ತದೆ.  ಕೆಲವು ಬಾರಿ ನೆಗಡಿಯ ನಂತರ ಬರಬಹುದು. ಇಲ್ಲವದರೆ ಇಡೀ ವರ್ಷದಲ್ಲಿ ಆಗಾಗ್ಗೆ ಬರಬಹುದು. ದೀರ್ಘಕಾಲದವರೆಗೆ ತೊಂದರೆಯಾದರೆ ಶ್ವಾಸನಾಳಗಳು, ಶ್ವಾಸಕೋಶಗಳು ಭಾದಿಸಲ್ಪಡುತ್ತವೆ.ಈ ಬ್ರಾಂಕೈಟಿಸ ಕೆಲವರಿಗೆ ಅನಾಯಾಸವಾಗಿ ಸೋಂಕಿದರೆ, ಮತ್ತೆ ಕೆಲವರಿಗೆ ಕಾಡುವುದೇ ಇಲ್ಲ. ಕಾರಣವೇನೋ ತಿಳಿಯದು. ಸ್ತ್ರೀಯರಿಗಿಂತ ಪುರುಷರಿಗೆ ಈ ಕಾಯಿಲೆ ಬರುವುದು ಹೆಚ್ಚು. ಇದು ೧:೧೦ರ ಪ್ರಮಾಣದಲ್ಲಿರಬಹುದು. ಸಿಗರೇಟು, ಬೀಡಿ ಸೇದುವವರಿಗೆ ಶೇ.೫೦ರಷ್ಟು ಸಾಧ್ಯತೆ ಇದೆ.

## ಲಕ್ಷಣಗಳು
*ಎಡೆಬಿಡದ ಕೆಮ್ಮ
*ಉಸಿರಾಡೀದಾಗ ಬೆಕ್ಕು ಕೂಗಿದಂತಹ ಶಬ್ದವಿರುತ್ತದೆ.
*ಕಫದಲ್ಲಿ ಕೀವು ತರಹ ಇದ್ದು ತಿಳಿಹಸಿರು ಅಥವಾ ಹಳದಿ ಬಣ್ಣವಿದ್ದು ಅಂಟಂಟಾಗಿರುತ್ತದೆ. 
*ಆಯಾಸ, ಹಸಿವಿಲ್ಲದಿರುವುದು, ತಲೆನೋವು, ಜ್ವರ ಇವು ಮುಖ್ಯ ಲಕ್ಷಣಗಳು.

## ಎಷ್ಟು ದಿನ ಇರಬಹುದು?
ಒಂದು ವಾರದಿಂದ ಮೂರು ವಾರದವರೆಗೂ ಇರಬಹುದು. ಬೇರೇನೂ ಕಾಯಿಲೆ ಇಲ್ಲದಿದ್ದರೆ ತನಗೆ ತಾನೇ ಶಮನವಾಗುತ್ತದೆ.

## ಕಾರಣಗಳು
ಶ್ವಾಸನಾಳಲ್ಲಿ ಪ್ರವೇಶಿಸಿದ ಹಲವು ರೀತಿಯ ಸೂಕ್ಷ್ಮ್ ಜೀವಾಣುಗಳು, ವೈರಸಗಳು, ಶ್ವಾಸಕೋಶದಲ್ಲಿ ಹೊಕ್ಕು ಸೋಂಕು ಉಂಟು ಮಾಡುತ್ತವೆ. ಶ್ವಾಸನಾಳದ ಪೊರೆ ಹಿಗ್ಗಿ ಉಸಿರಾಟದ ಮಾರ್ಗವನ್ನು ಕಿರಿದುಗೊಳಿಸುತ್ತದೆ.  ಹೊರಗೆ ಹೋಗಬೇಕಾದ ಶ್ಲೇಷ್ಮ ಅಲ್ಲೇ ಬಂಧಿಯಾದುತ್ತದೆ.  ಅದನ್ನು ಹೊರಹಾಕುವಲ್ಲಿ ಕೆಮ್ಮು ಬಂದು ಆಯಾಸವಾಗುತ್ತದೆ.

## ಗಂಭೀರತೆ
ರೋಗ ಗಂಭೀರವಾದರೆ ಮಕ್ಕಳಿಗೂ ವೃದ್ಧರಿಗೂ ನ್ಯುಮೋನಿಯಾ ಆಗಬಹುದು.
 
## ಮನೆ ಮದ್ದು
*ಮನೆಯಲ್ಲಿ ಬೆಚ್ಚಗೆ ಇದ್ದು ವಿಶ್ರಾಂತಿ ತೆಗೆದುಕೊಳ್ಳುವುದು.
*ಬಿಸಿ ಬಿಸಿ ಪಾನೀಯಗಳನ್ನು ಸೇವಿಸಬೇಕು. ಮುಕ್ತವಾಯು ಸಂಚಾರವಿರಬೆಕು.

## ಡಾಕ್ಟರನ್ನು ಕಾಣುವುದು
*ಉಸಿರಾಟದಲ್ಲಿ ತೊಂದರೆ, ಕೆಮ್ಮಿದಾಗ ನೋವಾದರೆ. 
*ರೋಗಿಯು ಚಿಕ್ಕ ಮಗು ಅಥವಾ ಅತಿ ವೃಧ್ದರಾಗಿದ್ದರೆ.

## ಡಾಕ್ಟರರ ಸಲಹೆ ಏನು?
*ಶರೀರಕ್ಕೆ ಶ್ರಮವಾದಂತೆ  ನೋಡಿಕೊಳ್ಳಬೇಕು. ವಿಶ್ರಾಂತಿ ಅಗತ್ಯ. ಇದರಿಂದ ಶ್ವಾಸಕೋಶಕ್ಕೆ ಸೋಂಕು ಹರಡುದಂತೆ ಹಾಗೂ ನ್ಯುಮೋನಿಯಾಗೆ ಪರಿವರ್ತನೆಯಾಗದಂತೆ ತಡೆಯಬಹುದು.
*ನ್ಯುಮೋನಿಯಾ ಆಗುವ ಸಂಭವವಿದ್ದಲ್ಲಿ, ಆಂಟಿಬಯಾಟಿಕ್ಸ್ ಔಷಧಿಯನ್ನು ತೆಗೆದುಕೊಳ್ಳಲು ಸಲಹೆ ನೀಡುತ್ತಾರೆ.
*ಕೆಮ್ಮಿಗೆ ಔಷಧಿಗಳನ್ನು ತೆಗೆದುಕೊಳ್ಳಲು ಸೂಚಿಸುತ್ತಾರೆ.

## ಎಚ್ಚರಿಕೆ
*ಸಿಗರೇಟು, ಬೀಡಿ ಸೇದುವುದನ್ನು ಸಂಪೂರ್ಣ ತ್ಯಜಿಸುವುದರ ಜೊತೆಗೆ, ಅಂತಹ ವಾತಾವರಣದಲ್ಲಿಯೂ ಇರಬಾರದು.
*ಚಿಕ್ಕ ಮಕ್ಕಳು, ವೃದರು ಶೀತವಾತಾವರಣದಲ್ಲಿ ಮಲಗಬಾರದು. 
*ನೆಗಡಿಯಾದವರ, ಶ್ವಾಸಕೋಶ ಸೋಂಕುವುಳ್ಳವರ ಹತ್ತಿರ ಸುಳಿಯಬಾರದು.
*ಅಕ್ಯೂಟ್ ಬ್ರಾಂಕೈಟಿಸ್‍ನಿಂದ ಅಂತಹ ದುಷ್ಪರಿಣಾಮವೇನು ಇಲ್ಲಾ.
## ಉಲ್ಲೇಖಗಳು 
ವರ್ಗ:ರೋಗಗಳು
ವರ್ಗ:ಆರೋಗ್ಯ
ಬೆಂಗಳೂರು ನಗರ ರೈಲ್ವೆ ನಿಲ್ದಾಣ

**ಕ್ರಾಂತಿವೀರ ಸಂಗೊಳ್ಳಿ ರಾಯಣ್ಣ** ರೈಲ್ವೆ ನಿಲ್ದಾಣ ಎಂದು ಅಧಿಕೃತವಾಗಿ ಹೆಸರಿಸಲಾಗಿರುವ **ಬೆಂಗಳೂರು** **ನಗರ** ರೈಲ್ವೆ ನಿಲ್ದಾಣವು ಬೆಂಗಳೂರು ನಗರದ ಮುಖ್ಯ ರೈಲ್ವೆ ನಿಲ್ದಾಣವಾಗಿ ಕಾರ್ಯನಿರ್ವಹಿಸುತ್ತಿದೆ. ಈ ನಿಲ್ದಾಣವನ್ನು ಕನ್ನಡನಾಡಿನ ಅಪ್ರತಿಮ ಸ್ವಾತಂತ್ರ್ಯ ಹೋರಾಟಗಾರ ಸಂಗೊಳ್ಳಿ ರಾಯಣ್ಣನ ಸ್ಮರಣಾರ್ಥ ಮೇ ೨೦೧೫ ರಲ್ಲಿ ಮರುನಾಮಕರಣ ಮಾಡಲಾಗಿ, ೩ ಫೆಬ್ರವರಿ ೨೦೧೬ ರಿಂದ ಅಧಿಕೃತಗೊಳಿಸಲಾಗಿದೆ.

## ರೈಲ್ವೆ ಬಡಾವಣೆ
ನಿಲ್ದಾಣದ ಹಿಂಭಾಗದಲ್ಲಿ ರೈಲ್ವೆ ಸಿಬ್ಬಂದಿಗಳಿಗಾಗಿಯೆ ಬಡಾವಣೆಯೊಂದನ್ನು ಸ್ಥಾಪಿಸಲಾಗಿದ್ದು. ಈ ಕಾಲೋನಿಯು ಶಾಲೆ, ಆಸ್ಪತ್ರೆ, ಆಟದ ಮೈದಾನ ಮುಂತಾದ ಮೂಲಸೌಕರ್ಯಗಳನ್ನೊಳಗೊಂಡಿದೆ.

## ವಿಸ್ತರಣೆ
ಟಿಕೇಟ್ ಮುಂಗಟ್ಟೆ, ಕೆಳಮಹಡಿಯ ವಾಹನ ನಿಲ್ದಾಣ ಹಾಗು ಪ್ರಯಾಣಿಕರ ಚಾವಡಿಗಳನ್ನೊಳಗೊಂಡ ಸುಸಜ್ಜಿತ ಕಟ್ಟಡವು ಓಕಳೀಪುರ ಪ್ರವೇಶ ದ್ವಾರದಲ್ಲಿ ಸೇವೆಗೆ ಮುಕ್ತಗೊಳಿಸಲಾಗಿದೆ.

## ಸ್ಥಳ 
ಕೆಂಪೇಗೌಡ ಬಸ್ ನಿಲ್ದಾಣ(ಮೆಜೆಸ್ಟಿಕ್)ನ ಹತ್ತಿರ. 

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು
ವರ್ಗ:ಬೆಂಗಳೂರಿನ ರೈಲ್ವೆ ನಿಲ್ದಾಣಗಳು
ವರ್ಗ:ಬೆಂಗಳೂರು ರೈಲ್ವೆ ವಿಭಾಗ
ವರ್ಗ:ಕರ್ನಾಟಕದ ರೈಲ್ವೆ ನಿಲ್ದಾಣಗಳು
ವರ್ಗ:ಕರ್ನಾಟಕದ ರೈಲ್ವೆ ಕೂಡು ನಿಲ್ದಾಣಗಳು
ಚಪ್ಪರದವರೆ

thumb|ಚಪ್ಪರದವರೆ ಬಳ್ಳಿ

## ಪೋಷಕಾಂಶಗಳು
೧೦೦ ಗ್ರಾಂ ಚಪ್ಪರದವರೆ ಕಾಯಿಯಲ್ಲಿ ದೊರಕುವ ಪೋಷಕಾಂಶಗಳು

 
## ಸಸ್ಯ ಶಾಸ್ತ್ರೀಯ ವಿಂಗಡಣೆ
ದಾಲಿಕಾಸ್ ಲ್ಯಾಬ್ ಲ್ಯಾಬ್ ತಳಿ ಲಿಗ್ನೋಸಸ್ (dholicos lablab varnosus lignosus)

## ಕುಟುಂಬ
ಫ್ಯಾಬೇಸಿ (fabaceae)
ಚಪ್ಪರದವರೆಯು ನಮ್ಮ ದೇಶದಲ್ಲೇ ಹುಟ್ಟಿ ಬೆಳೆದ ಸ್ವದೇಶೀ ತರಕಾರಿ pendal beans.

## ಸಸ್ಯಮೂಲ-ಪರಿಚಯ
ಈ ಬೆಳೆಗೆ ಈ ಹೆಸರು ಬರಲು ಕಾರಣವೆಂದರೆ ಅದನ್ನು ಹಬ್ಬಿಸುವಂತಹ ಚಪ್ಪರದ ಆಸರೆ.ಇದರೆ ಎಳೇಕಾಯಿ ಹಾಗೂ ಬೀಜ ಉತ್ತಮ ತರಕಾರಿ ಎನ್ನಿಸಿವೆ.ಇದನ್ನು ನಮ್ಮ ದೇಶವಲ್ಲದೆ ಚೀನಾ,ತೈವಾನ್,ಜಾವಾ,ಮಲಯಾ,ಹಾಂಕಾಂಗ್ ಮುಂತಾದ ದೇಶಗಳಲ್ಲಿ ಬಳಸುತ್ತಾರೆ. ಕೋಲಾರದ ಕಡೆ ಇದನ್ನು ಚಕ್ಕರೆಕಾಯಿ ಎನ್ನುತ್ತಾರೆ.

## ಔಷಧೀಯ ಗುಣಗಳು
*ಇದರಿಂದ ತಯಾರಿಸಿದ 'ಸೂಪ್'ಅನ್ನು ಉಪ್ಪಿನೂಂದಿಗೆ ಸೇವಿಸಿದರೆ ಕೆಮ್ಮು ನಿವಾರಿಸುತ್ತದೆ ಮತ್ತು ಮೂತ್ರೋತ್ತೇಜಕವಾಗಿ ಸಹಾಯಕವಾಗುತ್ತದೆ.
*ಬೀಜವನ್ನು ಅರೆದು ಮುಖಕ್ಕೆ ಹಚ್ಚಿದರೆ ಬೇಡವಾದ ಕಲೆ ತೆಗೆಯಬಹುದು.
*ಇದರೊಂದಿಗೆ ನಿಂಬೆರಸ ಸೇರಿಸಿ ಅರೆದು ಉಪಯೋಗ ಮಾಡುದರಿಂದ ಚರ್ಮದ ಬಣ್ಣ ತಿಳಿಯಾಗುತ್ತದೆ.
*ಎಲೆಗಳನ್ನು ಅರೆದು ತಲೆಗೆ ಹಚ್ಚಿ ಸ್ನಾನ ಮಾಡುವುದರಿಂದ ತಲೆ ಹೊಟ್ಟು ನಿವಾರಣೆಯಗುತ್ತದೆ.
## ತಿಂಡಿ ತಿನಿಸುಗಳು
ಇದರ ಎಳೆಯ ಕಾಯಿಗಳಿಂದ ರುಚಿಯಾದ ಪಲ್ಯ,ಹುಳಿ,ಸಾಂಬಾರುಗಳನ್ನು ತಯಾರು ಮಾಡಿ ಉಪಯೋಗಿಸುತ್ತಾರೆ.

## ಮಣ್ಣು ಮತ್ತು ಹವಾಗುಣ
ಇದನ್ನು ಎಂತಹ ಭೂಮಿಯಲ್ಲಾದರರೂ ಬೆಳೆಯಬಹುದು.ಆದರೆ ನೀರು ನಿಲ್ಲಬಾರದು.ಒಳಪದರಗಳಲ್ಲಿ ಗೊರಜಿಲ್ಲದ ಮರಳು ಮಿಶ್ರಿತ ಕೆಂಪುಗೋಡು ಅತ್ಯುತ್ತಮ. ಹವಾಗುಣವು ಹೆಚ್ಚು ಬಿಸಿಲಿನಿಂದ ಕೂಡಿದ್ದರೆ ಒಳ್ಳೆಯದು.ಬಳ್ಳಿಯ ಬೆಳೆವಣಿಗೆ ಮಳೆಗಾಲದಲ್ಲಿ ಹೆಚ್ಚಿದ್ದರೆ ಚಳಿಗಾಲದಲ್ಲಿ ಕಡಿಮೆ ಇರುತ್ತದೆ.ಇದು ಉಷ್ಣವಲಯದ ಬೆಳೆ ಆಗಿದ್ದರೂ ಅಧಿಕ ಮಳೆಯನ್ನು ತಡೆದುಕೊಳ್ಳಲಾರದು.ಈ ಬೆಳೆಯನ್ನು ಬೆಳೆಯನ್ನು ಬಿತ್ತಲು ಜುಲೈ-ಆಗಸ್ಟ್ ಉತ್ತಮ.

## ತಳಿಗಳು
ಇದರಲ್ಲಿ ಅನೇಕ ಬಗೆಯ ವಿಧಗಳಿದ್ದರೂ ನಿರ್ದಿಷ್ಟವಾದ ತಳಿಗಳು ಬೇಸಾಯದಲ್ಲಿ ಇಲ್ಲ. ಕಾಯಿಗಳ ಬಣ್ಣ, ಆಕಾರದ ಮೇಲೆ ಇವುಗಳನ್ನು ಈ ರೀತಿ ವಿಂಗಡಿಸಲಾಗಿದೆ. ಬಣ್ಣಗಳಲ್ಲಿ ಹಸಿರು ಬಿಳಿ ಮಿಶ್ರಿತ ಹಸಿರು ಮತ್ತು ಬಿಳಿ ಹಳದಿ ವಿಧಗಳು ಕಂಡುಬಂದಿವೆ. ಕೆಲವು ನೀಳವಾದ ಮತ್ತು ಉದ್ದವಾದ ಕಾಯಿಗಳನ್ನು ಹೊಂದಿದರೆ ಮತ್ತೆ ಕೆಲವು ಕುಡುಗೋಲಿನಂತೆ ಬಾಗಿರುತ್ತವೆ.

## ಬೀಜ ಮತ್ತು ಬಿತ್ತನೆ
ಸಾಮಾನ್ಯವಾಗಿ ಇದನ್ನು ಬೀಜವನ್ನು ಬಿತ್ತಿಯೇ ಬೆಳೆಸುತ್ತಾರೆ.ಪ್ರತಿ ಎಕರೆಗೆ ಬಿತ್ತಲು ಉತ್ತಮ ಗುಣಮಟ್ಟದ ೧.೫ ರಿಂದ ೨.೦ ಕೀ.ಗ್ರಾಂ. ಬೀಜ ಬೇಕಾಗುತ್ತದೆ. ಬಿತ್ತನೆಗೆ ಚನ್ನಾಗಿ ಬೆಳೆದು ಒಣಗಿದ ಕಾಯಿಗಳಿಂದ ಬೀಜವನ್ನು ಆರಿಸಿಕೊಳ್ಳಬೇಕು. ಭೂಮಿಯನ್ನು ಆಳವಾಗಿ ೨-೩ ಬಾರಿ ಉತ್ತು ಸಮ ಮಾಡಿ ೩ಮೀ(೧೦ ಅಡಿ)ಅಂತರದಲ್ಲಿ ೬೦ ಸೆಂ.ಮೀ(೨ ಅಡಿ) ಗಾತ್ರದ ಗುಂಡಿಗಳನ್ನು ತೆಗೆದು ಎಕರೆಗೆ ೪ ರಿಂದ ೫ ಟನ್ ಕೊಟ್ಟಿಗೆ ಗೊಬ್ಬರದ ಜೊತೆಗೆ ಮೇಲ್ಮಣ್ಣು ಸೇರಿಸಿ ಪಾತಿ ತುಂಬಿ ನೀರು ಹಾಯಿಸಬೇಕು. ಪ್ರತಿ ಗುಂಡಿಗೆ ೩ ರಿಂದ ೪ ಕಾಳು ಬಿತ್ತಬೇಕು. ಬಿತ್ತಿದ ಬೀಜಗಳು ೪-೫ ದಿನಗಳಲ್ಲಿ ಮೊಳೆಯುತ್ತವೆ.

## ನೀರಾವರಿ ಮತ್ತು ಅಂತರಬೇಸಾಯ
ಮಣ್ಣು ಮತ್ತು ಹವಾಗುಣವನ್ನು ಅನುಸರಿಸಿ ನೀರನ್ನು ಒದಗಿಸಬೇಕು.ಮಳೆ ಇಲ್ಲದ ಸಮಯದಲ್ಲಿ ಮತ್ತು ಬೇಸಿಗೆಯಲ್ಲಿ ಹೆಚ್ಚು ನೀರು ಕೊಟ್ಟರೆ ಮಳೆಗಾಲದಲ್ಲಿ ಕಡಿಮೆ ನೀರು ಸಾಕು.

## ರೋಗಗಳು
ರೋಗಕ್ಕೆ ಗುರಿಯಾದ ಗಿಡ ಇದ್ದಕ್ಕಿದ್ದಂತೆ ಒಣಗಿ ಸತ್ತುಹೋಗುತ್ತದೆ. ಅಂತಹ ಬಳ್ಳಿಗಳನ್ನು ಬೇರು ಸಹಿತ ಕಿತ್ತು ನಾಶಮಾಡಬೇಕು.

## ಉಲ್ಲೇಖಗಳು 
http://www.toxicologycentre.com/English/plants/English/amara.html

ವರ್ಗ:ಔಷಧೀಯ ಸಸ್ಯಗಳು
ವರ್ಗ:ತರಕಾರಿಗಳು
ಕೊಮರಿಕೆ

**ಕೊಮರಿಕೆ** ಇದೊಂದು ಹಣ್ಣು.ಬ್ರೆಜಿಲ್ ದೇಶದ ಕಾಡುಗಳು ಕೊಮರಿಕೆಯ ತೌರು.ಈ ಹಣ್ಣು ಪೋರ್ಚುಗೀಸರ ಮೂಲಕ ಭಾರತಕ್ಕೆ ಪರಿಚಯವಾಯಿತು.ಆದರೆ ಯಾವಾಗಾಯಿತೆಂದು ದಾಖಲೆಗಳಿಲ್ಲ.ಕ್ರಿ.ಶ.೧೫೮೩ರಲ್ಲಿ ಭರತದ ಪೋರ್ಚುಗೀಸ್ ವಲಸೆಗಳಲ್ಲಿ ಸುತ್ತಾಡಿದ ಲಿನ್‍ಶೊಟೆನ್ ಅಲ್ಲಿ ಕಂಡ ಮರವೊಂದನ್ನು ಕುರಿತು ಹೀಗೆ ಬರೆದಿದ್ದಾನೆ ಇಲ್ಲಿ ಕ್ಯಾರಂಬೋಲಾಸ್ ಎಂಬೊಂದು ಹಣ್ಣಿನ ಮರ ಬೆಳೆಯುತ್ತದೆ.ಹಣ್ಣಿಗೆ ಎಂಟು ಮೂಲಗಳಿವೆ,ಸಣ್ಣ ಸೇಬಿನ ಗಾತ್ರದ ಹಣ್ಣು ಹುಳಿರುಚಿ ಉಪ್ಪಿನಕಾಯಿಗೆ ಉಪಯೋಗವಾಗುತ್ತದೆ.

ಪಲುಡಾನಸ್ ಎಂಬಾತ(ವೈದ್ಯ) ಇದಕ್ಕೊಂದು ಟಿಪ್ಪಣಿ ಬರೆದಿದ್ದಾರೆ ಪೊರ್ಚುಗೀಸರು ಮಲಬಾರು ನಿವಾಸಿಗಳು ಇದನ್ನು ಕ್ಯಾರಂಬೊಲಾಸ್ ಎಂದು
ಕರೆಯುತ್ತಾರೆ.ದಕ್ಕನಿನಲ್ಲಿ ಕಮಾರಿಕ್ಸ್ ಎಂದೂ,ಕನ್ನಡದಲ್ಲಿ ಕರಂಬೇಲಿ ಎಂದೂ, ಪರ್ಶಿಯನರು ಚಮರೋಕ್ ಎಂದೂ ಹೆಳುತ್ತಾರೆ...ಹಣ್ಣು ಉದ್ದುದ್ದ, ಬಣ್ಣ ಹಳದಿ, ನಾಲ್ಕೈದು ಮೂಲೆಗಳು ಸೇರಿದಂತೆ ರೂಪ...ಹಣ್ಣನ್ನು ಸಕ್ಕರೆಯಲ್ಲಿ ಅದ್ದಿ ಮುರಬ್ಬ ಮಾಡುತ್ತಾರೆ. ಮಾಂಸದೋಂದಿಗೆ ತಿನ್ನುತ್ತಾರೆ. ಕನ್ನಡ ಜನ ಈ ಹಣ್ಣಿನ ರಸವನ್ನು ಜ್ವರಾಪಹಾರಿಯಾಗಿ ಬಳಸುತ್ತಾರೆ... ಈ ಬರಹದಿಂದಲೂ ಲಿನ್‍ಶೋಟೆನ್ ಕಂಡ ಹಣ್ಣು ಕೊಮರಿಕೆ ಎಂದೇ ನಿರ್ಧಾರವಾಗುತ್ತದೆ. ಸುಮಾರು ೪೦೦ ವರ್ಷಗಳಿಂದ ಈ ಹಣ್ಣು ನಮಗೆ ಪರಿಚಿತವಾಗಿರುವುದಾದರು ನಮ್ಮ ಜನದ ಮೆಚ್ಚಿಕೆಯನ್ನು ಅಷ್ಟಾಗಿ ಪಡೆದುಕೊಂಡಿಲ್ಲ.ಹುಣುಸೆ ಹಣ್ಣಿನ ಹುಳಿಗಿಂತಲೂ ಚುರುಕಾದದ್ದು ಕೊಮರಿಕೆ ಹುಳಿ. ತಿಂದಾಗ ಬಾಯಿ ಗಂಟಲುಗಳಿಗೆ ನಸೆನಸೆಯನ್ನುಂಟುಮಾಡುವ ದುರ್ಗುಣ ಕೊಮರಿಕೆಯದು. ಜನಪ್ರಿಯವಾಗಿರುವುದಕ್ಕೆ ಇದೂ ಇಂದು ಕಾರಣವಾಗಿರಬಹುದು. ಪಶ್ಚಿಮ ಘಟ್ಟದ ಕೆಲವು ಭಾಗಗಳಲ್ಲಿ ಕೊಮರಿಕೆ ಹಣ್ಣನ್ನು ಒಣಗಿಸಿಟ್ಟುಕೊಂಡು ಹುಣುಸೆಗೆ ಬದಲಿಯಾಗಿ ಉಪಯೊಗಿಸುತ್ತಾರೆ.

ಪರಿವಿಡಿ  [ಅಡಗಿಸು] 
೧	ನಿಲುವು
೨	ಹೆಸರಿನ ಹರವು
೩	ಕೊಮರಿಕೆಯ ಜವುಳಿ
೩.೧	ಉಲ್ಲೇಖ

## ನಿಲುವು
ಮೊದಮೊದಲು ಮನೆಯ ತೋಟಗಳಲ್ಲಿ ಹುಟ್ಟುಹಾಕಿಕೊಂಡರು.ಈ ಶತಮಾನದ ಆದಿಯಲ್ಲಿ ಸರ್ಕಾರದ ಮುತುವರ್ಜಿಯಿಂದ ಉದಕಮಂದಲದ ಬರ್ಲಿಯಾರ್ ಮತ್ತು ಕಲ್ಲಾರ್ ತೋಟಗಳಲ್ಲಿ ಬೆಳಸಲಾಯಿತು.ವರ್ಷಪೂರ ಹಣ್ಣು ತಳೆಯುವುದಾದರು ವರ್ಷಕ್ಕೆರಡು ಸಲ ಜನವರಿ, ಫೇಬ್ರವರಿ ಮತ್ತು ಸೆಪ್ಟೆಂಬರ್ ಮಾಸಗಳಲ್ಲಿ ಅಧಿಕ ಬೆಳೆ ಸಿಗುತ್ತದೆ.ಅಂಥ ದೊಡ್ಡ ಮರವೇನಲ್ಲ ೩೦-೩೫ ಅಡಿ ಎತ್ತರ ಬೆಳೆಯುತ್ತದೆ. ಸಂಯುಕ್ತ ಪತ್ರಗಳ ದಟ್ಟವಾದ ಹೊದಿಕೆ. ಬಲಿಕೆ ಕಾಂಡ ಕೊಂಬೆಗಳಿಂದ ಹೂಗೊಂಚಲು ಕೊನರಿ ಹಣ್ಣು ಗುತ್ತಿಯಾಗುತ್ತದೆ. ಹೂ ಸಣ್ಣ ವಿಶಿಷ್ಟವಾದ ರೂಪವಿನ್ಯಾಸವೇನೂ ಇಲ್ಲ. ಬಣ್ಣ ಕೆಂಪೂ ಮಿಶ್ರವಾದ ಬಿಳಿ. ಹಣ್ಣು ತಳೆದಾಗ ರೆಂಬೆಗೆ ಅಂಟಿಕೊಂಡಂತೆ ಮಲಗಿರುವ ದೃಶ್ಯ ನೋಟಕ್ಕೆ ಚೆಂದ. ಹಣ್ಣಿನ ರಸಕ್ಕೆ ಸಕ್ಕರೆ ಬೆರಸಿ ಒಂದು ಬಗೆಯ ಷರಬತ್ತು ತಯಾರಿಸುತ್ತಾರೆ. ಮನೆ ವೈದ್ಯದಲ್ಲೂ ಈ ಅನುಪಾಕ ಕಾಣಬರುತ್ತದೆ. ಸೆಕೆಗಾಲದಲ್ಲಿ ತಂಪೀಯುವ ಪಾನೀಯವಂತೆ.

## ಹೆಸರಿನ ಹರವು
ಭಾರತೀಯ ಭಾಷೆಗಳಲ್ಲಿ ಈ ಹಣ್ಣಿಗೆ ಪ್ರಚಾರದಲ್ಲಿರುವ ಹೆಸರುಗಳೆಲ್ಲ ಒಂದೆ ಬುಡಕಟ್ಟಿಗೆ ಸೇರುವಂತೆ ಕಾಣುತ್ತದೆ.

* ಕರ್ಮಲ, ಖಮ್‍ರಕ, ಕಮರಂಗ: ಹಿಂದಿ
* ರಾಂಗ,ಕಮರತ : ಬಂಗಾಳಿ
* ಕಮರತ್,ಕಮರಖ: ಗುಜರಾತಿ
* ಖಂರಖ,ಕರಮರ : ಮುಂಬಯಿ ಪ್ರಾಂತ
* ಕೊಮರಿಕೆ,ಕಮರಕ : ಕನ್ನಡ
* ಕರಮರಂಗ: ಸಂಸ್ಕೃತ

## ಕೊಮರಿಕೆಯ ಜವುಳಿ
ಹುಳಿಗಳಲ್ಲಿ ಕೊಮರಿಕೆಗೆ ಸರಿಸಮನಾಗಿ ನಿಂತಿರುವ ಇನ್ನೊಂದು ಸ್ಪೀಷೀಸು ಅವರೋಹ ಬಿಲಿಂಬಿ(Averrhoa bilimbi) ಇದರ ಹೂಟ್ಟುರು ಬ್ರೆಜೀಲೇ ಕೊಮರಿಕೆಯೊಡನೆ ಅಥವಾ ಕೆಲವು ಕಾಲದ ತರವಾಯವೋ ಭಾರತಕ್ಕೆ ಬಂದಿರಬೇಕು.ಪೋರ್ಚುಗೀಸರೇ ಇದನ್ನೂ ಮೊದಮೊದಲು ಬೆಳಸಿರಬೇಕು. ಮರವೂ ಎಲೆಯೂ ಹೂವು ಹೆಚ್ಚು ಕಡಿಮೆ ಕೊಮರಿಕೆಯ ಜಾಡೇ. ಹಣ್ಣುಗಳು ಸಣ್ಣಸೌತೆಕಾಯಿಯಂತಿರುತ್ತದೆ. ಹುಳಿಯಲ್ಲಿ ಯಾರು ಹೆಚ್ಚು ಯಾರು ಕಡಿಮೆ ಎನ್ನುವ ಹಾಗಿಲ್ಲ.ಕೊಮರಿಕೆಯನ್ನು ಬಳಸುವ ರೀತಿಗಳಿಗೆ ಇದೂ ಸರಿಸಮನಾಗಿ ಒದಗಿಬರುತ್ತದೆ.

## ಉಲ್ಲೇಖಗಳು 
*↑ ನಮ್ಮ ಹೊಟ್ಟೆಯಲ್ಲಿ ದಕ್ಶಿಣ ಅಮೆರಿಕ,ಬಿ.ಜಿ.ಎಲ್.ಸ್ವಾಮಿ,ಪುಟ ಸಂಖ್ಯೆ೧೧೬
ಇಂಗಳ

## ಸಸ್ಯ ಪರಿಚಯ
ಇದು ಒಂದು ಜಾತಿಯ ಮರ. ಇದು ಸೈಮಾರುಬೇಸಿ ಕುಟುಂಬಕ್ಕೆ ಸೇರಿದೆ.ಇದು ಸುಮಾರು ಹತ್ತು ಮೀ.‍ನಷ್ಟು ಎತ್ತರ ಬೆಳೆಯಬಲ್ಲದು. ಈ ಮರವು ಶುಷ್ಕ ಅರಣ್ಯಗಳಲ್ಲಿ ಹೆಚ್ಚಾಗಿ ಕಂಡು ಬರುತ್ತದೆ. ಇದರ ಕಾಂಡವು ಬೂದು ಬಣ್ಣವನ್ನು ಹೊಂದಿದೆ. ಇದು ಹಸ್ತರೂಪಿ ಸಂಯುಕ್ತ ಎಲೆಗಳನ್ನು ಹೊಂದಿದೆ. ಕಿರು ಎಲೆಗಳು ವಿಲೋಮಾಂಡ ಆಕಾರದಲ್ಲಿದೆ. ಎಲೆಯ ಕಂಕುಳದಲ್ಲಿ ಪ್ಯಾನಿಕಲ್ ಇದೆ. ಇದರ ಹೂವು ಸುವಾಸನೆಯುಕ್ತವಾಗಿದೆ ಹಾಗೂ ಹಳದಿ ಮಿಶ್ರಿತ ಬಿಳಿ ಬಣ್ಣದಿಂದ ಮಾಡಲ್ಪಟ್ಟಿದೆ.ಇದರ ಬೀಜವು ಗಟ್ಟಿಯಾದ ಮೊಟ್ಟೆಯಾಕಾರದ ರೂಪದಲ್ಲಿದೆ. ಇದರ ಬೀಜವು ೨.೫-೬ಸೆ.ಮೀ.ಉದ್ದವಿದೆ. ಇದು ಬೇರಿನ ತುಂಡುಗಳಿಂದ ತನ್ನ ವಂಶವನ್ನು ವೃದ್ದಿಸಿಕೊಳ್ಳುತ್ತದೆ.

## ಇತರ ಹೆಸರುಗಳು
ಇಂಗ್ಲೀಷ್‍ನಲ್ಲಿ ಇಂಗಳ ಮರಕ್ಕೆ ಡೆಸರ್ಟ್ ಡೇಟ್, ಕನ್ನಡದಲ್ಲಿ ಇ‍ಂಗಳೀಕ ಮೀನುಮರ, ತಾಪಸರು, ಇಂಗುಡಿ, ಇಂಗುಳುಕ್ಕೆ, ಗಾರೆಗಿಡ, ಇಂಗ್ಲೋರ್ ಎಂದು ಕರೆಯುತ್ತಾರೆ. ಹಿಂದಿಯಲ್ಲಿ ಹಿಂಗನ್, ತಮಿಳಿನಲ್ಲಿ ನಂಜುಂಡನ್, ಮರಾಠಿಯಲ್ಲಿ ಹಿಂಗನ್, ಮಲಯಾಳಂನಲ್ಲಿ ನಂಜುಂಟಾ, ಸಂಸ್ಕ್ರತದಲ್ಲಿ ಅಂಗವೃಕ್ಷ, ಕಂಟಕ, ತನುಪತ್ರ ಎ‍ಂದು ಕರೆಯುತ್ತಾರೆ.
## ಇತರ ಉಪಯೋಗಗಳು
ಇದರ ಎಣ್ಣೆಯಲ್ಲಿ ಬ್ಯಾಕ್ಟೀರಿಯಾ ಹಾಗೂ ಶಿಲೀಂಧ್ರವನ್ನು ನಾಶಮಾಡುವ ಗುಣವಿದೆ. ಇದರ ಎಣ್ಣೆಯನ್ನು ತ್ವಚೆ ರೋಗ, ಸುಟ್ಟಗಾಯಕ್ಕೆ ಬಳಸುತ್ತಾರೆ. ಸಾಬೂನು ತಯಾರಿಸಲು ಎಣ್ಣೆಯನ್ನು ಬಳಸುತ್ತಾರೆ. ಬೀಜದಿಂದ ತಯಾರಿಸಿದ ಪುಡಿಯನ್ನು ದನಕರುಗಳಿಗೆ ಆಹಾರವಾಗಿ ಹಾಗೂಮೀನು ವಿಷದಂತೆಯೂ ಬಳಸುತ್ತಾರೆ. ಹಣ್ಣನ್ನು ನಾಯಿಕೆಮ್ಮು ಹಾಗೂ ತ್ವಚೆ ರೋಗಗಳಿಗೆ ಬಳಸುತ್ತಾರೆ. ಹಣ್ಣಿನ ತಿರುಳನ್ನು ಮೇಕೆಯ ಹಾಲಿನೊಂದಿಗೆ ಸೇರಿಸಿ ನ್ಯುಮೋನಿಯ ರೋಗಕ್ಕೆ ಔಷಧವಾಗಿ ಬಳಸುತ್ತಾರೆ. ಬೀಜದ ಪುಡಿಯನ್ನು ಮಗುವಿನ ಜನನವಾಗುವಾಗ ಸುಲಭವಾಗಲೆಂದು ಗರ್ಭಿಣಿಯವರಿಗೆ ಕೊಡುತ್ತಾರೆ. ಇದನ್ನು ಆರ್ಥಿಕಕ್ಕೆ ಉಪಯೋಗಿಸುತ್ತಾರೆ. ಕಾಯಿಯ ಹೊರಗವಚದಲ್ಲಿ ಮದ್ದಿನ ಪುಡಿಯನ್ನು ತುಂಬಿ ಪಟಾಕಿ ತಯಾರಿಸುತ್ತಾರೆ. ಬಟ್ಟೆಯ ಮೇಲೆ ಬಿದ್ದ ಕಲೆಯನ್ನು ತೆಗೆಯಲು ಹಣ್ಣಿನರಸ ಬಳಸುತ್ತಾರೆ. ಮರದಿಂದ ಆಡ್ಡಾಡುವ ಕೋಲು, ಹಿಡಿಕೆ ತಯರಿಸುತ್ತಾರೆ. ಇದೊ‍ಂದು ಉತ್ತಮ ಉರುವಲು.ಇದರ ಹಣ್ಣುಗಳನ್ಜು ಉಪ್ಲಿನ ಡಬ್ಬದಲ್ಲಿ ಹಾಕಿಡುತ್ತಾರೆ,ಅದರಿಂದ ಪಿತ್ತ ಪ್ರಕೋಪ ಕಡಿಮೆಯಾಗುವುದು..

## ಉಲ್ಲೇಖಗಳು 
ವರ್ಗ:ಔಷಧೀಯ ಸಸ್ಯಗಳು
ಅರ್ಚನಾ ಭಟ್ಟಾಚಾರ್ಯ

**ಅರ್ಚನಾ ಭಟ್ಟಾಚಾರ್ಯ**ರವರು ಭಾರತೀಯ ಭೌತಶಾಸ್ತ್ರಜ್ಞೆ. ಅವರು ಅಯಾನುಗೋಳದ ಭೌತಶಾಸ್ತ್ರ ಮತ್ತು ಬಾಹ್ಯಾಕಾಶ ಹವಾಮಾನ ಕ್ಷೇತ್ರದಲ್ಲಿ ಪರಿಣತಿ ಹೊಂದಿದ್ದರು. ಅವರು ನವಿ ಮುಂಬೈನಲ್ಲಿರುವ ಭಾರತೀಯ ಭೂಭೌತಿಕ ಸಂಸ್ಥೆಯಲ್ಲಿ ನಿರ್ದೇಶಕರಾಗಿದ್ದರು.
## ಶಿಕ್ಷಣ
ಡಾ.ಅರ್ಚನಾ ಭಟ್ಟಾಚಾರ್ಯರವರು ೧೯೬೭ರಲ್ಲಿ ದೆಹಲಿ ವಿಶ್ವವಿದ್ಯಾನಿಲಯದಲ್ಲಿ ಬಿ.ಎಸ್ಸಿ(ಆನರ್ಸ್) ಹಾಗು ೧೯೬೯ರಲ್ಲಿ ಎಂ.ಎಸ್ಸಿ ಪದವಿಯನ್ನು ಭೌತಶಾಸ್ತ್ರದಲ್ಲಿ ಪೂರ್ಣಗೊಳಿಸಿದರು. ಡಾ.ಅರ್ಚನಾ ಭಟ್ಟಾಚಾರ್ಯರವರು ನ್ಯಾಶನಲ್ ಸೈನ್ಸ್ ಟ್ಯಾಲೆಂಟ್ ವಿದ್ಯಾರ್ಥಿವೇತನವನ್ನು(೧೯೬೪-೬೯) ಪಡೆದಿದ್ದಾರೆ. ಅವರಿಗೆ ೧೯೭೫ರಲ್ಲಿ ನಾರ್ತ್‌ವೆಸ್ಟರ್ನ್ ವಿಶ್ವವಿದ್ಯಾನಿಲಯದಿಂದ ಭೌತಶಾಸ್ತ್ರದಲ್ಲಿ ಪಿ.ಎಚ್‌.ಡಿ ಪದವಿ ದೊರಕಿತು.

## ವೃತ್ತಿಜೀವನ
೧೯೭೮ರಲ್ಲಿ ಮುಂಬೈನಲ್ಲಿರುವ ಭಾರತೀಯ ಭೂಭೌತಿಕ ಸಂಸ್ಥೆಯಲ್ಲಿ (ಇಂಡಿಯನ್ ಇನ್ಸ್ಟಿಟ್ಯೂಟ್ ಆಫ್ ಜಿಯೋಮ್ಯಾಗ್ನಟಿಸಮ್‌) ಕಾರ್ಯ ನಿರ್ವಹಿಸಲು ಪ್ರಾರಂಭಿಸಿದರು. ಅವರು ಇಲಿನಾಯ್ ವಿಶ್ವವಿದ್ಯಾನಿಲಯದಲ್ಲಿ ಕೆ.ಸಿ.ಎ ಗುಂಪಿನೊಂದಿಗೆ ಕಾರ್ಯ ನಿರ್ವಹಿಸಿದರು. ಅವರು ಮೆಸ್ಯಾಚೂಸೆಟ್ಸ್‌ನಲ್ಲಿರುವ ವಾಯುಪಡೆಯ ಸಂಶೋಧನಾ ಪ್ರಯೋಗಾಲಯದಲ್ಲಿ ಹಿರಿಯ ಸಹಾಯಕ ಸಂಶೋಧಕಿಯಾಗಿದ್ದರು. ಅವರು ೨೦೦೫-೨೦೧೦ರ ಅವಧಿಯಲ್ಲಿ ಭಾರತೀಯ ಭೂಭೌತಿಕ ಸಂಸ್ಥೆಯ ನಿರ್ದೇಶಕರಾಗಿದ್ದರು. ಪ್ರಸ್ತುತ ಅವರು ಭಾರತೀಯ ಭೂಭೌತಿಕ ಸಂಸ್ಥೆಯ ನಿವೃತ್ತ ವಿಜ್ಞಾನಿ.

## ಪ್ರಶಸ್ತಿಗಳು ಮತ್ತು ಗೌರವಗಳು
೧.೨೦೦೮ರಲ್ಲಿ ಭಾರತೀಯ ಭೂಭೌತಿಕ ಒಕ್ಕೂಟದಿಂದ (ಇಂಡಿಯನ್ ಜಿಯೋಫಿಸಿಕಲ್ ಯೂನಿಯನ್‌) ಪ್ರೊಫೆಸರ್ ಕೆ.ಆರ್.ರಾಮನಾಥನ್ ಸ್ಮಾರಕ ಉಪನ್ಯಾಸ ಮತ್ತು ಪದವಿಯನ್ನು ಪಡೆದಿದ್ದಾರೆ.
೨.೧೯೬೯ರಲ್ಲಿ ದೆಹಲಿ ವಿಶ್ವವಿದ್ಯಾನಿಲಯದಿಂದ ಡಾ.ಕೆ ಎಸ್ ಕೃಷ್ಣನ್ ಚಿನ್ನದ ಪದಕ
೩.ಅವರು ಭಾರತೀಯ ವಿಜ್ಞಾನ ಸಂಸ್ಥೆಯಲ್ಲಿ (ಇಂಡಿಯನ್ ಇನ್ಸ್ಟಿಟ್ಯೂಟ್ ಆಫ್ ಸೈನ್ಸ್‌) ಫೆಲೋ ಆಗಿದ್ದರು.

## ಸಂಶೋಧನಾ ಆಸಕ್ತಿಗಳು
ಅಯಾನುಗೋಳ ರೇಡಿಯೊ ತರಂಗಗಳೊಂದಿಗೆ ಅಯಾನುಗೋಳವನ್ನು ಪರೀಕ್ಷಿಸುವುದು

ಅಯಾನುಗೋಳದ ಮೇಲೆ ಬಾಹ್ಯಾಕಾಶ ಹವಾಮಾನದ ಪರಿಣಾಮಗಳು.

ಭೂಕಾಂತೀಯ ಕ್ಷೇತ್ರದ ಪ್ರಾದೇಶಿಕ-ತಾತ್ಕಾಲಿಕ ವ್ಯತ್ಯಾಸಗಳು.

## ಬಾಹ್ಯ ಸಂಪರ್ಕಗಳು
* http://iigm.res.in/index.php/using-joomla/extensions/components/content-component/article-categories/144-dr-a-bhattacharya 
* http://insaindia.org/detail.php?id=P09-1477 
* https://vidwan.inflibnet.ac.in/profile/15655

## ಉಲ್ಲೇಖಗಳು 
ವರ್ಗ:ವಿಕಿಕ್ಲಬ್ ಕ್ರೈಸ್ಟ್ ಯೂನಿವರ್ಸಿಟಿ ರಚಿಸಿದ ಲೇಖನಗಳು
ವರ್ಗ:ಭೌತವಿಜ್ಞಾನಿಗಳು
ವರ್ಗ:ಭಾರತದ ವಿಜ್ಞಾನಿಗಳು
ವರ್ಗ:ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೫-೧೬
ವರ್ಗ:ವಿಕಿ ಲವ್ಸ್ ವಿಮೆನ್ ದಕ್ಷಿಣ ಏಷ್ಯಿಯಾ ಸ್ಪರ್ಧೆಗೆ ವಿಸ್ತರಿಸಿದ ಲೇಖನ
ಸಫೇದ್ ಮಸ್ಲಿ

ಇದು ಒಂದು ಔಷಧೀಯ ಗುಣವುಳ್ಳ ಸಸ್ಯ. ಇದು ಕಾಡಿನಲ್ಲಿ ತನ್ನಿಂದ ತಾನಾಗಿ ಬೆಳೆಯುವಂತಹ ಸಸ್ಯವಾಗಿದೆ. 

### ಸಸ್ಯ ಪರಿಚಯ
ಇದರ ವೈಜ್ಞಾನಿಕ ಹೆಸರು **ಕ್ಲೊರೋಪೈಟಂ ಬೊರಿವಿಲಿಯಾನಂ**. ಇದು **ಲಿಲಿಯೆಸಿಯಾ** ಕುಟುಂಬಕ್ಕೆ ಸೇರಿದೆ. ಇದರ ಎಲೆ ಸಪೂರವಾಗಿ,ಉದ್ದವಾಗಿರುತ್ತದೆ. ಮಳೆಗಾಲದಲ್ಲಿ ಈ ಸಸ್ಯಗಳು ಕಾಣಸಿಗುತ್ತವೆ. ಈ ಸಸ್ಯವು ಬಿಳಿ ಹೂವನ್ನು ಹೊಂದಿರುತ್ತದೆ. ಇದರ ಹೂಗಳು ಬಿಳಿಯ ಬಣ್ಣದ್ದಾಗಿರುವುದರಿಂದ ಇದನ್ನು ಸಫೇದ್ ಮಸ್ಲಿ ಎಂದು ಕರೆಯುತ್ತಾರೆ.  ಇದು ಸುಮಾರು ೩೦ಸೆಂ.ಮೀ. ಇಂದ ೫೦ಸೆಂ.ಮೀ. ನಷ್ಟು ಉದ್ದ ಬೆಳೆಯುತ್ತದೆ. ೩ ರಿಂದ ೮ ತಿಂಗಳು ಇದರ ಜೀವಿತಾವಧಿ. ಸಮಾನ್ಯವಾಗಿ ಈ ಸಸ್ಯವು ಜುಲಾಯಿ ತಿಂಗಳಿನಲ್ಲಿ ಹೂ ಬಿಡುತ್ತದೆ. ಈ ಗಿಡದ ಕಾಯಿ ಬಹಳ ಸಣ್ಣದು.  ಈ ಕಾಯಿಯು ಸಣ್ಣದಾದ, ಕಪ್ಪನೆಯ ಕಡಿಮೆ ಭಾರವಿರುವ ಬೀಜಗಳನ್ನು ಹೊಂದಿರುತ್ತದೆ.

### ಸಸ್ಯಾಭಿವೃದ್ಧಿ
ಸಸ್ಯವನ್ನು ಬೀಜ ಮತ್ತು ಕಾಂಡದಿಂದ ಪಡೆಯಬಹುದು. ಬೀಜವು ಮೊಳಕೆಯೊಡೆಯಲು ತುಂಬಾ ಸಮಯವನ್ನು ತೆಗ್ದುಕೊಳ್ಳುವುದರಿಂದ ಕಾಂಡದ ಮೂಲಕ ನಾಟಿ ಮಾಡುವುದು ಉತ್ತಮ. 

ಈ ಸಸ್ಯವು ಮಧ್ಯಪ್ರದೇಶ, ಗುಜರಾತ್, ಮಹಾರಾಷ್ಟ್ರ, ಉತ್ತರ ಪ್ರದೇಶದ ಕಾಡುಗಳಲ್ಲಿ ಅಧಿಕವಾಗಿ ಬೆಳೆಯುತ್ತದೆ. ಈಗ ಇದನ್ನು ವಾಣಿಜ್ಯ ಬೆಳೆಯಾಗಿ ಬೆಳೆಸಲಾಗುತ್ತದೆ. ಇತ್ತೀಚಿಗೆ ಆಂಧ್ರಪ್ರದೇಶ, ಕರ್ನಾಟಕ, ಕೇರಳ ಮತ್ತು ತಮಿಳುನಾಡಿನಲ್ಲಿ ಇದನ್ನು ವಾಣಿಜ್ಯ ಬೆಳೆಯಾಗಿ ಬೆಳೆಯುತ್ತಾರೆ. ಔಷಧೀಯ ಸಸ್ಯವಾಗಿರುವುದರಿಂದ ಆಂತರಿಕ ಹಾಗೂ ಅಂತರಾಷ್ಟ್ರೀಯ ಮಾರುಕಟ್ಟೆಯಲ್ಲಿ ಇದಕ್ಕೆ ಅಪಾರವಾದ ಬೇಡಿಕೆ ಇದೆ. ಆದರೆ ಬೇಡಿಕೆಗೆ ತಕ್ಕ ಉತ್ಪಾದನೆಯು ನಮ್ಮ ದೇಶದಲ್ಲಿ ನಡೆಯುತ್ತಿಲ್ಲ.

### ಮಣ್ಣು ಮತ್ತು ಹವಾಗುಣ
ಮಸ್ಲಿಯ ಬೆಳೆಗೆ  ಸಾವಯವಗಳಿಂದ  ಕೂಡಿದ ಮೆದು ಜೇಡಿಮಣ್ಣು ಉತ್ತಮ. ಬೆಳವಣಿಗೆಯ ಸಮಯದಲ್ಲಿ ಉತ್ತಮ ತೇವಾಂಶವಿರುವ ಬಿಸಿಲು ಬೀಳುವ ಪ್ರದೇಶ ಉತ್ತಮ. ನೀರು ಇಂಗಿ ಹೋಗುವ ಮಣ್ಣು ಕೂಡ  ಉತ್ತಮ.

### ಉಪಯೋಗ
ಇದರ ಗಡ್ಡೆಯು ಅನೇಕ ಔಷಧೀಯ ಗುಣಗಳನ್ನು ಹೊಂದಿದೆ. ಇದರಲ್ಲಿ ಉದ್ದೀಪನಂಶ, ಪ್ರೋಟೀನ್ ಮತ್ತು ಕ್ಯಾಲ್ಸಿಯಂ ಸತ್ವವು ಹೆರಳವಾಗಿದೆ.

ಇದನ್ನು ವಾತ, ಪಿತ್ತ, ರಕ್ತ ಶುದ್ಧೀಕರಣದಲ್ಲಿ ಬಳಸುತ್ತಾರೆ. ಸಕ್ಕರೆ ಕಾಯಿಲೆ, ನಪುಂಸಕತ್ವ, ನಿಶ್ಯಕ್ತಿ ಮುಂತಾದ ಸಮಸ್ಯೆಗಳಿಗೆ ಪರಿಹಾರ ಕೊಡಬಲ್ಲದು.

### ಉಲ್ಲೇಖಗಳು 
### ಬಾಹ್ಯ ಸಂಪರ್ಕಗಳು
http://www.ayurvediccommunity.com/AmaraKannada.asp 
http://kanaja.in/ 

ವರ್ಗ:ಔಷಧೀಯ ಸಸ್ಯಗಳು
ಸುನೇತ್ರ ಗುಪ್ತ

**ಸುನೇತ್ರ ಗುಪ್ತ** ೧೫ ಮಾರ್ಚ್ ೧೯೬೫ ರಂದು ಕಲ್ಕತ್ತಾದಲ್ಲಿ ಜನಿಸಿದರು. ಇವರು ಆಕ್ಸ್ಫರ್ಡ್ ವಿಶ್ವವಿದ್ಯಾನಿಲಯದಲ್ಲಿ ಸೈದ್ಧಾಂತಿಕ ರೋಗದ ಪ್ರೊಫೆಸರಾಗಿದ್ದಾರೆ. ಮಲೇರಿಯಾ, ಎಚ್‌.ಐ.ವಿ., ಇನ್ಫ್ಲುಯೆನ್ಸ ಮತ್ತು ಇತರ ಸಾಂಕ್ರಾಮಿಕ ರೋಗ ಹರಡಬಲ್ಲ ಎಜೆಂಟ್‌ಗಳ ಬಗ್ಗೆ ಹೆಚ್ಚಿನ ಆಸಕ್ತಿವಹಿಸಿದ್ದಾರೆ.  ಇವರು ತಮ್ಮ ಮೊದಲ ಕೃತಿಯನ್ನು ಬೆಂಗಾಳದಲ್ಲಿ ರಚಿಸಿದ್ದಾರೆ.  ಪ್ರಾಧ್ಯಾಪಕ **ಆಡ್ರಿಯನ್ ವಿ.ಎಸ್ ಹಿಲ್** ವಿವಾಹವಾಗಿದ್ದಾರೆ.

## ಬಾಲ್ಯ
ಸುನೇತ್ರ ಗುಪ್ತರವರ ಬಾಲ್ಯ ಮತ್ತು ಅವರ ಕುಟುಂಬದ ವ್ಯವಹಾರಗಳು ಇವರ ಭವಿಷ್ಯದ ಮೇಲೆ ಬಹಳಷ್ಟು ಪರಿಣಾಮ ಬೀರಿದೆ. ಅವರ ಬಾಲ್ಯದ ದಿನಗಳನ್ನು ಇಥಿಯೋಪಿಯ, ಜಾಂಬಿಯ, ಇಂಗ್ಲೆಂಡ್ ದೇಶಗಳಲ್ಲಿ ಕಳೆದರು. ಇವರಿಗೆ ೧೧ ವರ್ಷವಿದ್ದಾಗ ಕುಟುಂಬದವರು ಮತ್ತೆ ಕಲ್ಕತ್ತಾಗೆ ಮರಳಿದರು. ಇಲ್ಲಿ ಈ ನಗರವು ಅವಳಿಗೆ ಬರೆಯುವುದಕ್ಕೆ ಪ್ರೇರೆಪಿಸಿತು.

ತಂದೆ ದ್ರುಬ ಗುಪ್ತ (೧೯೩೪-೨೦೦೪) ಇವರ ಜೀವನದಲ್ಲಿ ಅತ್ಯಂತ ಪ್ರಮುಖ ವ್ಯಕ್ತಿಯಾಗಿದ್ದರು. ಸುನೇತ್ರಳ ಪ್ರತಿಯೊಂದು ಚಿಂತನೆಗಳ ಮೇಲೆ ಆಳವಾದ ಪ್ರಭಾವವನ್ನು ಹೊಂದಿದ್ದರು. ಕಲ್ಕತ್ತ ವಿಶ್ವವಿದ್ಯಾಲಯದಲ್ಲಿ ಆಫ್ರಿಕಾದ ಇತಿಹಾಸವನ್ನು ಉಪನ್ಯಾಸ ಮಾಡುತ್ತಿದ್ದರು. ಅಲ್ಲದೆ ಬರೆಯುವುದು ಮತ್ತು ಸಿನಿಮಾ ಬಗ್ಗೆ ಭಾಷಣ ಮಾಡುವುದರಲ್ಲಿ ಸಮಯ ಕಳೆಯುತ್ತಿದ್ದರು. ಅವರು ಎಷ್ಟೋ ವಿಷಯಗಳ ಬಗ್ಗೆ ಕಾದಂಬರಿಗಳು, ಸಣ್ಣ ಕಥೆಗಳು ಮತ್ತು ಪ್ರಬಂಧಗಳನ್ನು ಬರೆಯುತ್ತಿದ್ದರು. ವಿಮರ್ಶೆಯಲ್ಲಿ - ಹೇಗೆ ಕಲೆ ಸ್ವೀಕರಿಸಬೇಕು ಎಂಬುದರಲ್ಲಿ ಸುನೇತ್ರಳಿಗೆ ಶಿಕ್ಷಣ ನೀಡಿದರು. ಇವರಿಗೆ ಸುನೇತ್ರ ವಿಜ್ಞಾನಿಯಾಗುವುದರಲ್ಲಿ ಸ್ವಲ್ಪವೂ ಆಸಕ್ತಿಯಿರಲಿಲ್ಲ.

## ಶಿಕ್ಷಣ
*ಜೀವಶಾಸ್ತ್ರದ ತರಬೇತಿ
*ಪ್ರಿನ್ಸ್ಟನ್ ವಿಶ್ವವಿದ್ಯಾಲಯದ ಸ್ನಾತಕ ಪದವಿ 
*ಲಂಡನ್ ವಿಶ್ವವಿದ್ಯಾಲಯದಿಂದ ಪಿಎಚ್ಡಿ.

## ವಿಜ್ಞಾನದಲ್ಲಿ ಸಾಧನೆಗಳು
ಗುಪ್ತಾ ಪ್ರಸ್ತುತ ಆಕ್ಸ್ಫರ್ಡ್ ವಿಶ್ವವಿದ್ಯಾನಿಲಯದಲ್ಲಿ ಪ್ರಾಣಿಶಾಸ್ತ್ರದ ಇಲಾಖೆಯಲ್ಲಿ ಸೈದ್ಧಾಂತಿಕ ರೋಗದ ಪ್ರೊಫೆಸರಾಗಿ ಕೆಲಸ ಮಾಡುತಿದ್ದಾರೆ. ಪ್ರಿನ್ಸ್ಟನ್ ಯೂನಿವರ್ಸಿಟಿ ಪ್ರೆಸ್‌ನ ಯುರೋಪಿಯನ್ ಮಂಡಳಿಯಲ್ಲಿ ಸಲಹಾಗಾರರಾಗಿ ಕಾರ್ಯ ನಿರ್ವಹಿಸುತ್ತಿದ್ದರು.

ಝೂಲಾಜಿಕಲ್ ಸೊಸೈಟಿ ಆಫ್ ಲಂಡನ್‌ನಿಂದ ವೈಜ್ಞಾನಿಕ ಪದಕ ನೀಡಲಾಗಿದೆ ಮತ್ತು ವೈಜ್ಞಾನಿಕ ಸಂಶೋಧನೆಗೆ ರಾಯಲ್ ಸೊಸೈಟಿ ರೋಸಲಿಂಡ್ ಫ್ರ್ಯಾಂಕ್ಲಿನ್ ಪ್ರಶಸ್ತಿ ದೊರಕಿದೆ. ಅವರ ಕಾದಂಬರಿಗಳಿಗೆ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ಲಭಿಸಿದೆ. ದಕ್ಷಿಣ ಆರ್ಟ್ಸ್ ಸಾಹಿತ್ಯ ಪ್ರಶಸ್ತಿ, ಕ್ರಾಸ್ವರ್ಡ್ ಪ್ರಶಸ್ತಿಗೆ ಮತ್ತು ಆರೆಂಜ್ ಪ್ರಶಸ್ತಿಗೆ ಆಯ್ಕೆಯಾಗಿದ್ದರು. ಜುಲೈ ೨೦೧೩ರಲ್ಲಿ ನಡೆದ ರಾಯಲ್ ಸೊಸೈಟಿಯ ಬೇಸಿಗೆ ವಿಜ್ಞಾನ ಪ್ರದರ್ಶನದ ಸಂದರ್ಭದಲ್ಲಿ  ಪ್ರಮುಖ ಮಹಿಳಾ ವಿಜ್ಞಾನಿಗಳಾದ ಮೇಡಮ್ ಕ್ಯೂರಿ ಮುಂತಾದವರ ಭಾವಚಿತ್ರಗಳ ಜೊತೆಗೆ ಗುಪ್ತರವರ ಭಾವಚಿತ್ರವು ಪ್ರದರ್ಶನಗೊಂಡಿತ್ತು.

## ಬರಹಗಾರರಾಗಿ ಸಾಧನೆ
ಗುಪ್ತಾ ತನ್ನ ಮೊದಲ ಕೃತಿಗಯನ್ನು ಬಂಗಾಳಿಯಲ್ಲಿ  ಬರೆದಿದ್ದಾರೆ. ಅನುವಾದಕರಾಗಿ ರವೀಂದ್ರನಾಥ ಠಾಗೋರ್  ಕಾವ್ಯಗಳನ್ನು ಅನುವಾದಿಸಿದ್ದಾರೆ. ಇವರು ಇಂಗ್ಲೀಷ್ ಭಾಷೆಯಲ್ಲಿ ಹಲವಾರು ಕಾದಂಬರಿಗಳನ್ನು ಪ್ರಕಟಿಸಿದ್ದಾರೆ. ಅಕ್ಟೋಬರ್ ೨೦೧೨ರಲ್ಲಿ ಇವರ ೫ನೇ ಕಾದಂಬರಿಯಾದ **ಸೋ ಗುಡ್ ಇನ್ ಬ್ಲ್ಯಾಕ್**  ಡಿಎಸ್ಸಿ ಪ್ರಶಸ್ತಿ ದಕ್ಷಿಣ ಏಷ್ಯಾ ಸಾಹಿತ್ಯಕ್ಕೆ ಆಯ್ಕೆಯಾಗಿತ್ತು.

### ಕಾದಂಬರಿಗಳು
*ಮೆಮೊರೀಸ್ ಆಫ್ ರೇನ್, ಪೆಂಗ್ವಿನ್ ಬುಕ್ಸ್ ಇಂಡಿಯ, ನವ ದೆಹಲಿ (೧೯೯೨)
*ದಿ ಗ್ಲ್ಯಾಸ್‌ಬ್ಲೊವರ್ಸ್ ಬ್ರೆಥ್ (೧೯೯೩)
*ಮೂನ್ಲೈಟ್ ಇನ್ ಮರ್ಜಿಪಾನ್(೧೯೯೫)
*ಎ ಸಿನ್ ಆಫ್ ಕಲ್ಲರ್(೧೯೯೯)
*ಸೋ ಗುಡ್ ಇನ್ ಬ್ಲ್ಯಾಕ್(೨೦೦೯)

### ಸಣ್ಣ ಕಥೆಗಳು
*ಸ್ವೀಟ್ ಲವ್

### ಪ್ರಬಂಧಗಳು
*ದಿ ವಿಕ್‌ಟಿಮ್ ಆಫ್ ಟ್ರೂತ್
*ಕಲ್ಕತ್ತ
*ದಿ ರಿಲೇಶನ್ ಬಿಟ್ವೀನ್ ಲ್ಯಾಂಗ್ವೇಜ್ ಅಂಡ್ ಥಾಟ್
*ಇಯರ್ ಟೂ ಆರ್ ಸೆಮೆಟೆರೀಸ್, ಫೇಮ್ ಆಂಡ್ ಸ್ನೋ
*ಆವಾಯ್‌ಡಿಂಗ್ ಅಮ್‌ಬಿಗ್ವಿಟಿ: ಮ್ಯಥೆಮ್ಯಾಟಿಕ್ಸ್ ಅಂದ್ ದಿ ಇಲ್ಲೂಶನ್ ಆಫ್ ಸರ್ಟೆನಿಟಿ

## ಪ್ರಶಸ್ತಿಗಳು
*ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ(೧೯೯೭)
* ಕ್ರಾಸ್ವರ್ಡ್ ಪ್ರಶಸ್ತಿ(೧೯೯೯)
*ದಕ್ಷಿಣ ಏಷ್ಯಾ ಸಾಹಿತ್ಯ  ಪ್ರಶಸ್ತಿ ಆಯ್ಕೆ(೨೦೦೦)
*ರೋಸಲಿಂಡ್ ಫ್ರ್ಯಾಂಕ್ಲಿನ್ ಪ್ರಶಸ್ತಿ(೨೦೦೯)
*ಆರೆಂಜ್ ಪ್ರಶಸ್ತಿಗೆ ಆಯ್ಕೆ(೨೦೦೦)

## ಉಲ್ಲೇಖಗಳು
ವರ್ಗ:ವಿಜ್ಞಾನಿಗಳು
ವರ್ಗ:ಲೇಖಕಿಯರು
ವರ್ಗ:೧೯೬೫ ಜನನ
ವರ್ಗ:ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೫-೧೬‎
ವರ್ಗ:ವಿಕಿಕ್ಲಬ್ ಕ್ರೈಸ್ಟ್ ಯೂನಿವರ್ಸಿಟಿ ರಚಿಸಿದ ಲೇಖನಗಳು
ವಿನೋದ್ ಕೃಷನ್

**ವಿನೋದ್ ಕೃಷನ್**(ಅಕ್ಟೋಬರ್ ೧೪, ೧೯೪೬), ಒಬ್ಬ ಭೌತಶಾಸ್ತ್ರಜ್ಞೆ. ಇವರು, ಬೆಂಗಳೂರಿನ ಇಂಡಿಯನ್ ಇನ್ಸ್ಟಿಟ್ಯೂಟ್ ಆಫ್ ಆಸ್ಟ್ರೋಫಿಸಿಕ್ಸ್‌ನಲ್ಲಿ ಒಬ್ಬ ಹಿರಿಯ ಪ್ರಾಧ್ಯಾಪಕಿಯಾಗಿ ಹಾಗು ವಿಜ್ಞನ ವಿಭಾಗದ ಡೀನ್ ಆಗಿ ಕೆಲಸ ನಿರ್ವಹಿಸುತ್ತಿದ್ದಾರೆ. ಅವರು, ಪ್ಲಾಸ್ಮಾ ಫುಸಿಕ್ಸ್‌ನ ಬಗೆಗಿನ ಬೋಧನೆಯಲ್ಲಿ ಹಾಗು ಸಂಶೋಧನೆಯಲ್ಲಿ ತಮ್ಮನ್ನು ತೊಡಗಿಸಿಕೊಂಡಿದ್ದಾರೆ. ಅವರು, ಭಾರತದ ನ್ಯಾಷನಲ್ ಅಕಾಡೆಮಿ ಆಫ್ ಸೈನ್ಸ್‌ನಲ್ಲಿ ಫೆಲೋಆಗಿದ್ದರು ಹಾಗು ಬಾಹ್ಯಾಕಾಶ ವಿಜ್ಞಾನಗಳಿಗಾಗಿ ನೀಡುವ ವಿಕ್ರಮ್ ಸಾರಬಾಯಿ ಪ್ರಶಸ್ತಿಗೆ ಪುರಸ್ಕೃತರಾಗಿದ್ದರು.

## ಶಿಕ್ಷಣ
ವಿನೋದ್ ಕೃಷನ್‌ರವರು, ತಮ್ಮ ಬಿ.ಎಸ್ಸಿ ಪದವಿಯನ್ನು, ೧೯೬೬ರಲ್ಲಿ ಹಾಗು ಭೌತಶಾಸ್ತ್ರದಲ್ಲಿ ಎಂ.ಎಸ್ಸಿ ಪದವಿಯನ್ನು, ೧೯೯೮ರಲ್ಲಿ ದೆಹಲಿ ವಿಶ್ವವಿದ್ಯಾಲಯದಿಂದ ಪಡೆದರು. ಅವರು ದೆಹಲಿ ವಿಶ್ವವಿದ್ಯಾಲಯದಿಂದ ಜರ್ಮನ್ ಡಿಪ್ಲೋಮಾವನ್ನು ಸಹ ಪಡೆದರು. ಅವರು ೧೯೭೧ರಲ್ಲಿ ತಮ್ಮ ಡಾಕ್ಟರೇಟ್ ಪದಲಿ(ಪಿಹೆಚ್‌ಡಿ) ) ಪದವಿಯನ್ನು, ಅಮೇರಿಕಾದ, ಟೆನ್ನೆಸ್ಸೆ ವಿಶ್ವಾವಿದ್ಯಾಲಯದಿಂದ ಪಡೆದರು. ಅವರು ಘನಸ್ಥಿಯ ಭೌತಶಾಸ್ತ್ರ ಕ್ಷೇತ್ರದಲ್ಲಿ, ತಮ್ಮ ಪ್ರಭಂದವನ್ನು "ಇಲೆಕ್ಟ್ರಾನ್ ಮುಕ್ತ ಅನಿಲದಲ್ಲಿ, ಪ್ಲಾಸ್ಮೊನ್ಗಳು ಕುಗ್ಗಿಸುವುದು" ಎಂಬ ವಿಷತದ ಮೇಲೆ ಮಾಡಿದರು. ಕೆನಡಾದಲ್ಲಿರುವ, ಎಡ್ಮಂಟನ್ನ, ಆಲ್ಬರ್ಟ್ ವಿಶ್ವವಿದ್ಯಾಲಯದಲ್ಲಿ, ಪೋಸ್ಟ್ ಡಾಕ್ಟ್ರಲ್ ಫೆಲೋ ಆಹಗಿದ್ದರು. 

## ವೃತ್ತಿ ಜೇವನ
ವಿನೋದ್ ಕೃಷನ್‌ರವರು, ಆರಂಭದಲ್ಲಿ, ಬೆಂಳೂರಿನ ಇಂಡಿಯನ್ ಇನ್ಸ್ಟಿಟ್ಯೂಟ್ ಆಫ್ ಸೈನ್ಸ್ನಲ್ಲಿ, ನವೆಂಬರ್ ೧೯೭೩ರಿಂದ, ೧೯೭೫ರ ಆಗಸ್ಟ್ವರೆಗು, ಸೈದ್ದಾಂತಿಕ ಅಧ್ಯಾಯನ ಕೇಂದ್ರದಲ್ಲಿ, ಪೊಲ್ ಅಧಿಕಾರಿಯಾಗಿ ಕೆಲಸ ನಿರ್ವಹಿಸಿದರು. ನಂತರ, ಯುಜಿಸಿ ಸಹಾಯಕ ಸಂಶೋಧಕರಾಗಿ ಕೆಕಸ ನಿರ್ವಹಿಸಿದರು. ಅವರು, ವಿವಿಧ ವಿಭಾಗಗಳಲ್ಲಿ, ಸಂದರ್ಶಕ ವಿಜ್ಞಾನಿಯಾಗಿ, ಫೆಲೋವಾಗಿ, ರೇಡರ್ಆಗಿ, ಆಸೋಸಿಯೇಟ್ ಪ್ರಾಧ್ಯಾಪಕಿಯಾಗಿ, ಮತ್ತು ಬೆಂಗಳೂರಿನ, ಇಂಡಿಯನ್ ಇನ್ಸ್ಟಿಟ್ಯೂಟ್ ಆಫ್ ಆಸ್ಟ್ರೋಫಿಸಿಕ್ಸ್ನಲ್ಲಿ ಪ್ರಾಧ್ಯಾಪಕಿಯಾಗಿ ಕೆಲಸ ನಿರ್ವಹಿಸಿದರು. ಪ್ರಸ್ತುತ, ೧೯೯೮ರಿಂದ, ಬೆಂಗಳೂರಿನ, ಇಂಡಿಯನ್ ಇನ್ಸ್ಟಿಟ್ಯೂಟ್ ಆಫ್ ಆಸ್ಟ್ರೋಫಿಸಿಕ್ಸ್ನಲ್ಲಿ, ಹಿರಿಯ ಪ್ರಾಧ್ಯಾಪಕಿಯಾಗಿ ಹಾಗು, ಜಂಟೆಖ್ಗೋಳ ವಿಜ್ಞ ಕಾರ್ಯಕ್ರಮದಲ್ಲಿ, "ಪ್ಲಾಸ್ಮಾ ಆಸ್ಟ್ರೋಫಿಸಿಕ್ಸ್" ಎಂಬ, ವಿಷಯದ ಬಗ್ಗೆ ಬೋಧನೆ ಮಾಡುತ್ತಿದ್ದಾರೆ. ಇವರು ಸೌರ ಪರಿವೇಷಕ ಕುಣಿಕೆಗಳ ಬಗೆಗಿನ ಮಾಡೆಲಿಂಗ್ ಕ್ಷೇತ್ರಗಳಲ್ಲಿ, ಸೌರ ಹರಳಾಗುವಿಕೆ ಕ್ಷೇತ್ರದಲ್ಲಿ, ಹೊರಗ್ಯಾಲಕ್ಸಿಯ ಪ್ಲಾಸ್ಮಾಸ್‌ ಕ್ಷೇತ್ರದಲ್ಲಿ, ಮತ್ತು ಕಾಯಗಳ ಮೂಲಕ ದ್ರವಗಳ ಚಲನೆ ಹೀಗೆ ಹಲವಾರು ವಿಷಯಗಳಲ್ಲಿ ಸಂಶೋಧನೆ ಮಾಡಿದ್ದರೆ.

## ಪ್ರಶಸ್ತಿಗಳು
ವಿನೋದ್ ಕೃಷ್ಣನ್‌ರವರು, ೧೯೯೨ರಲ್ಲಿ, ಬಾಹ್ಯಾಕಾಶ ವಿಜ್ಞಾನಕ್ಕೆ ನೀಡುವ ಡಾ.ವಿಕ್ರಮ್ ಸಾರಾಭಾಯಿ ರಿಸರ್ಚ್ ಪ್ರಶಸ್ತಿಗೆ ಪುರಸ್ಕೃತರಾಗಿದ್ದರು. ತನ್ನ ವಿಶೇಷಕ್ಕೆ ಸಂಪರ್ಕವೊಂದುವ ವಿವಿಧ ವೈಜ್ಞಾನಿಕ ಸಂಸ್ಥೆಗಳ ಸದಸ್ಯತ್ವವನ್ನು ಮಾತ್ರ ಹೊಂದುವುದಲ್ಲದೆ, ೧೯೯೬ರಲ್ಲಿ, ಭಾರತದ ನ್ಯಾಷನಲ್ ಅಕಾಡೆಮಿ ಆಫ್ ಸೈನ್ಸ್‌ನಲ್ಲಿ ಫೆಲೋಆಗಿದ್ದರು.

## ಪ್ರಕಟನೆಗಳು ಮತ್ತು ಪುಸ್ತಕಗಳು
ವಿನೋದ್‌ರವರ ಕ್ರೆಡಿಟ್‌ಗೆ, ಸೌರ ಪರಿವೇಷಕ ಕುಣಿಕೆಗಳ ಬಗೆಗಿನ ಮಾಡೆಲಿಂಗ್ ಕ್ಷೇತ್ರಗಳಲ್ಲಿ, ಸೌರ ಹರಳಾಗುವಿಕೆ ಕ್ಷೇತ್ರದಲ್ಲಿ, ಹೊರಗ್ಯಾಲಕ್ಸಿಯ ಪ್ಲಾಸ್ಮಾಸ್‌ ಕ್ಷೇತ್ರದಲ್ಲಿ, ಕಾಯಗಳ ಮೂಲಕ ದ್ರವಗಳ ಚಲನೆ ಮತ್ತು ಅನೇಕ ವಿವಿಧ ವಿಷಯಗಳಲ್ಲಿ, ಅವರು ಬರೆದಿರುವ ಪತ್ರಿಕೆಗಳು ದೊಡ್ಡ ಸಂಖ್ಯೆಯಲ್ಲಿವೆ. ಜನವರಿ 1995 ರಿಂದ, ಅವರ ಸಂಪಾದಕೀಯ ಕೆಲಸ ಆಸ್ಟ್ರೋನಾಮಿಕಲ್ ಸೊಸೈಟಿ ಆಫ್ ಇಂಡಿಯಾ, ಬುಲೆಟಿನ್ ಸಂಪಾದಕರಲ್ಲಿ, ಒಂದಾಗಿ ಒಳಗೊಂಡಿದೆ.

## ಹೊರಗಿನ ಸಂಪರ್ಕಗಳು
*http://www.iiap.res.in/personnel/vinod/manisha.html 
*http://www.iiap.res.in/personnel/vinod/resprof.html 

## ಉಲ್ಲೇಖಗಳು
ವರ್ಗ:ಭೌತವಿಜ್ಞಾನಿಗಳು
ವರ್ಗ:ಭಾರತದ ವಿಜ್ಞಾನಿಗಳು
ವರ್ಗ:ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೫-೧೬
ವರ್ಗ:ವಿಕಿಕ್ಲಬ್ ಕ್ರೈಸ್ಟ್ ಯೂನಿವರ್ಸಿಟಿ ರಚಿಸಿದ ಲೇಖನಗಳು
ರೋಬಾಟ್ ಕಿಟ್

ರೋಬಾಟ್ ಕಿಟ್(robot kit) ಎಂದರೆ ರೋಬಾಟ್ಗಳನ್ನು ನಿರ್ಮಾಣ ಮಾಡಲು ಇರುವ ಮತ್ತು ವಿಶೇಷವಾಗಿ ಸ್ವಾಯತ್ತ ರೋಬಾಟ್ಗಳ ನಿರ್ಮಾಣ ಕ್ರಿಯೆಯಲ್ಲಿ ಬಳಸುವ ವಿಶಿಷ್ಟ ನಿರ್ಮಾಣ ಉಪಕರಣಗಳ ಗಂಟು.

ಆಟಿಕೆಯ ರೋಬಾಟ್ಗಳನ್ನು ಹಲವಾರು ಕಂಪೆನಿಗಳು ಸರಬರಾಜು ಮಾಡುತ್ತವೆ. ಈ ಆಟಿಕೆ ರೋಬಾಟ್ಗಳನ್ನು ಲಿಗೊ ಮೈಂಡ್ ಸ್ಟೋರ್ಮಸ್(Lego Mindstorms), ರೋಬಾಟಿಕ್ಸ್ ಬೈಲಾಯಡ್ (Robotis Bioloid) ರೋಬೊಬ್ಯುಲ್ಡರ್(Robobuilder) ರೋಬೊ ಬಾಕ್ಸ್ - 3.0  (ROBO-BOX-3.0) (ಐನೆಕ್ಸ್ ನಿಂದ ತಯಾರಿಸಲ್ಪಟ್ಟ) ನಂತಹ ಪ್ಲಾಸ್ಟಿಕ್ ಗಳಿಂದ ಅಥವಾ ಲೈನಿಕ್ಸ್ ಮೋಷನ್ ಸರ್ವೋ ಎರೆಕ್ಟರ್ ಸೆಟ್ (Lynxmotion's Servo Erector Set) ಮತ್ತು ಕ್ಯು ಫಿಕ್ಸ್(qfix) ನಂತಹ ಅಲ್ಯುಮಿನಿಯಂ (aluminium) ಘಟಕದಿಂದ ತಯಾರಿಸುತ್ತಾರೆ.

ಈ ಕಿಟ್ ಗಳು ರಚಿತಗೊಂಡಿರುವ ಘಟಕಗಳು (structural elements) ಮತ್ತು ಮೆಕ್ಯಾನಿಕಲ್  ಘಟಕಗಳನ್ನು (mechanical elements) ಮೋಟಾರ್ ಗಳು, ಸೆನ್ಸಾರ್(sensors) ಮತ್ತು  ರೋಬಾಟ್ ನ ಆದಾನ(inputs)ಗಳನ್ನು ಮತ್ತು ನಿರ್ಗಮ(outputs )ಗಳನ್ನು ನಿಯಂತ್ರಿಸಲು ಒಂದು ನಿಯಂತ್ರಣ ಫಲಕ ((ಕನ್ಟ್ರೋಲರ್ ಬೋರ್ಡ್)(controller board)) ನ್ನು ಹೊಂದಿರುತ್ತದೆ. ಹಲವೊಮ್ಮೆ ಈ ಕಿಟ್ಗಳು ಇಲೆಕ್ಟ್ರಾನಿಕ್ ಉಪಕರಣರಹಿತವಾಗಿಯೂ ದೊರೆಯುತ್ತದೆ. ಇದರಿಂದ ಬಳಸುವವರು ತಮ್ಮ ಸ್ವಂತಿಕೆಯನ್ನು ಉಪಯೋಗಿಸಲು ಅವಕಾಶವಾಗುತ್ತದೆ.

## ರೋಬಾಟ್ ಕಿಟ್ ಗಳು
*ಆರ್ಡಿನೋ ಕಂಟ್ರೋಲಿಂಗ್ ತಮಿಯಾ(Arduino controlling Tamiya (or another) kit)
*ಲೀಗೋ ಮೈಂಡ್ ಸ್ಟ್ರೊಮ್ಸ್(Lego Mindstorms)
*ಲಿಂಕ್ಸ್ ಮೋಷನ್(Lynxmotion)
*ಕ್ಯು ಫಿಕ್ಸ್ ರೋಬಾಟ್ ಕಿಟ್(Qfix robot kit)
*ರೋಬೋಟಿಕ್ಸ್ ಬೈಲಾಯಿಡ್(Robotis Bioloid)
*ಸ್ಟಿಕ್ವಿಟೋ(Stiquito)
*ಟೆಟ್ರಿಕ್ಸ್ ರೋಬೋಟಿಕ್ಸ್ ಕಿಟ್(Tetrix Robotics Kit)
*ವೆಕ್ಸ್  ರೋಬೋಟಿಕ್ ಡಿಸೈನ್ ಸಿಸ್ಟಮ್(Vex Robotics Design System)
*ವಂಡರ್ ಬಾರ್ಗ್(WonderBorg)
*ವೆಕ್ಸ್(Vex)
*ಮೈ ರೋಬಾಟ್ ಟೈಮ್(MyRobotTime)

## ಇವನ್ನೂ ನೋಡಿ
## ಬಾಹ್ಯ ಕೊಂಡಿಗಳು
* [Mobile Robot (MURVV) kit](http://www.phidgets.com/docs/Mobile_Robot_(MURVV))

## ಉಲ್ಲೇಖಗಳು
ವರ್ಗ:ಮೆಕ್ಯಾನಿಕಲ್ ಇಂಜಿನಿಯರಿಂಗ್
ಗಣಕ ನೆರವಿನ ಎಂಜಿನಿಯರಿಂಗ್ (CAE)

ಇಂಜಿನಿಯರಿಂಗ್ ವಿಶ್ಲೇಷಣೆಯ(analysis) ಕೆಲಸಗಳಿಗಾಗಿ ಕಂಪ್ಯೂಟರ್ ತಂತ್ರಾಂಶಗಳ ಬಳಕೆಯನ್ನು **ಗಣಕ ನೆರವಿನ ವಿನ್ಯಾಸ** ಅಥವಾ **ಕಂಪ್ಯೂಟರ್ ಏಡೆಡ್ ಇಂಜಿನಿಯರಿಂಗ್ (CAE)** ಎಂದು ಹೇಳಲಾಗುತ್ತದೆ. ಇದು Finite Element Analysis (FEA), Computational Fluid Dynamics (CFD), Multibody dynamics (MBD), ಮತ್ತು optimization ಒಳಗೊಂಡಿರುತ್ತದೆ.

## ಮೇಲ್ನೋಟ
ಈ ಚಟುವಟಿಕೆಗಳನ್ನು ಮಾಡಲು ಅಭಿವೃದ್ಧಿಪಡಿಸಲಾದ ತಂತ್ರಾಂಶಗಳನ್ನು ಎಂದು ಕರೆಯಲಾಗುತ್ತದೆ. ಘಟಕಗಳ ಮತ್ತು ಅಸೆಂಬ್ಲಿಗಳ ಗಟ್ಟಿತನವನ್ನು, ಕಾರ್ಯತತ್ಪರತೆಯನ್ನು ವಿಶ್ಲೇಷಿಸಲು CAE ಬಳಕೆಯಾಗುತ್ತದೆ. simulation, validation, ಮತ್ತು optimization ಕೆಲಸಗಳನ್ನು ಇದು ಒಳಗೊಂಡಿರುತ್ತದೆ. ವಿನ್ಯಾಸಕಾರಿಗೆ ವಿನ್ಯಾಸಗಳ ಅನೇಕ ವಿಶ್ಲೇಷಣ ಮಾಹಿತಿಯನ್ನು ಒದಗಿಸುವುದರ ಮೂಲಕ ಆ ಬಗ್ಗೆ ನಿರ್ಧಾರ ತಳೆಯಲು ಸಹಕಾರಿಯಾಗಿದೆ. ಆಟೋಮೋಟಿವ್, ಏವಿಯೇಷನ್, ಸ್ಪೇಸ್, ಶಿಪ್ ಬಿಲ್ಡಿಂಗ್ ಮೊದಲಾದ ಕೈಗಾರಿಕೆಗಳಲ್ಲಿ ಇದು ಬಳಕೆಯಾಗುತ್ತಿದೆ.
  

## CAE ಕ್ಷೇತ್ರಗಳು ಮತ್ತು ಹಂತಗಳು
CAE ಮೂಲಕ ಮಾಡಲಾಗುವ ಕಾರ್ಯಗಳೆಂದರೆ, 
* Stress analysis on components and assemblies using Finite Element Analysis (FEA);
* Thermal and fluid flow analysis Computational fluid dynamics (CFD);
* Multibody dynamics (MBD) and Kinematics;
* Analysis tools for process simulation for operations such as casting, molding, and die press forming.
* Optimization of the product or process.

ಸಾಮಾನ್ಯವಾಗಿ CAE ಪ್ರಕ್ರಿಯೆಯ  ಮೂರು ಹಂತಗಳೆಂದರೆ
* ಪೂರ್ವಸಂಸ್ಕರಣೆ- Pre-processing – ಒಂದು ಮಾಡೆಲ್ ನಿರ್ಮಿಸಿ ಅದಕ್ಕೆ ಅದರ ಸುತ್ತಲಿನ ಪರಿಸರದ ಅಂಶಗಳನ್ನು ಅನ್ವಯಿಸುವುದು -defining the model and environmental factors to be applied to it. (typically a finite element model, but facet, voxel and thin sheet methods are also used)
* ವಿಶ್ಲೇಷಣೆ -Analysis solver (usually performed on high powered computers)
* ಫಲಿತಾಂಶಗಳ ಸಂಸ್ಕರಣೆ -Post-processing of results (using visualization tools)

ಈ ಪ್ರಕ್ರಿಯೆಯನ್ನು ಹಲವು ಬಾರಿ ಪುನರಾವರ್ತಿಸಲಾಗುತ್ತದೆ.

## ಆಟೋಮೋಟಿವ್ ಕೈಗಾರಿಕೆಗಳಲ್ಲಿ CAE
ವಾಹನಗಳನ್ನು ತಯಾರಿಸುವ ಕೈಗಾರಿಕೆಗಳಲ್ಲಿ ವ್ಯಾಪಕವಾಗಿ ಬಳಕೆಯಾಗುತ್ತದೆ. ಇದರಿಂದ ತಯಾರಕರಿಗೆ ಉತ್ಪನ್ನ ಅಭಿವೃದ್ಧಿಯ ಸಮಯ ಮತ್ತು ವೆಚ್ಚವು ಕಡಿಮೆಯಾಗುವುದರ ಜೊತೆ ಗುಣಮಟ್ಟ, ಅನುಕೂಲತೆ ಮತ್ತು ಬಾಳಿಕೆಯನ್ನು ಹೆಚ್ಚಿಸಲು ಸಹಾಯವಾಗಿದೆ. ವಿವಿಧ ವಿನ್ಯಾಸಗಳ ಪರಿಶೀಲನೆ, ವಿಶ್ಲೇಷಣೆಯನ್ನು CAE ಮೂಲಕ ಮಾಡುವುದು ಸಾಧ್ಯವಾಗುವುದರಿಂದ ಉತ್ಪನ್ನಗಳ ಭೌತಿಕ ಮಾದರಿಗಳ (prototype) ತಯಾರಿಕೆಯ ಮತ್ತು ಪರೀಕ್ಷೆಯ ಅಗತ್ಯತೆ ಕಡಿಮೆಯಾಗಿದೆ. ಸಂಕೀರ್ಣ ಉತ್ಪನ್ನಗಳಲ್ಲಿ CAE ಮೂಲಕ ಎಲ್ಲಾ ಮಾಹಿತಿಯನ್ನು ಪಡೆದುಕೊಳ್ಳಲು ಸಾಧ್ಯವಾಗದಿರುವುದರಿಂದ ಕೊನೆಯ ದೃಢೀಕರಣಕ್ಕೆ ಭೌತಿಕ ಪರೀಕ್ಷೆ ಬೇಕಾಗುತ್ತದೆ.

## ಇವನ್ನೂ ನೋಡಿ
* ಗಣಕ ನೆರವಿನ ವಿನ್ಯಾಸ (CAD)
* ಗಣಕ ನೆರವಿನ ಉತ್ಪಾದನೆ (CAM)

## ಉಲ್ಲೇಖಗಳು
## ಹೆಚ್ಚಿನ ಓದು
* B. Raphael and I.F.C. Smith (2003).* Fundamentals of computer aided engineering.* John Wiley. ISBN 978-0-471-48715-9.

## ಹೊರಕೊಂಡಿಗಳು
* Why do we need a CAE Software or Numerical Simulations? 
* Computer Aided Engineering Journal WP:LINKROT  (FEA, CAD,...)
* Integrated Computer Aided Engineering Journal
* CAE AVI-gallery at CompMechLab site, Russia 
* Computer-Aided Civil and Infrastructure Engineering 

ವರ್ಗ:ಮೆಕ್ಯಾನಿಕಲ್ ಇಂಜಿನಿಯರಿಂಗ್
ಟೂಟಿ ಫ಼್ರೂಟಿ

thumb|ಟೂಟಿ ಫ಼್ರೂಟಿ ಐಸ್ ಕ್ರೀಂ
**ಟೂಟಿ ಫ಼್ರೂಟಿ** ವಿವಿಧ ಸಣ್ಣಗೆ ಹೆಚ್ಚಿದ ಮತ್ತು ಸಾಮಾನ್ಯವಾಗಿ ಸಕ್ಕರೆ ಸೇರಿಸಿದ ಹಣ್ಣುಗಳು, ಅಥವಾ ಅನೇಕ ವಿಭಿನ್ನ ಹಣ್ಣುಗಳ ಸಂಯೋಜಿತ ಪರಿಮಳವನ್ನು ಅನುಕರಿಸುವ ಕೃತಕವಾಗಿ ಸೃಷ್ಟಿಸಿದ ಪರಿಮಳಕಾರಕವನ್ನು ಹೊಂದಿರುವ ಒಂದು ವರ್ಣರಂಜಿತ ಸಿಹಿತಿಂಡಿ. ಅದನ್ನು ಹಲವುವೇಳೆ ಟೂಟಿ ಫ಼್ರೂಟಿ ಐಸ್ ಕ್ರೀಂ ಪರಿಮಳವನ್ನು ತಯಾರಿಸಲು ಬಳಸಲಾಗುತ್ತದೆ. ಟೂಟಿ ಫ಼್ರೂಟಿ ಐಸ್ ಕ್ರೀಂನಲ್ಲಿ ಬಳಸಲಾದ ಹಣ್ಣುಗಳು ಚೆರಿಗಳು, ಒಣದ್ರಾಕ್ಷಿಗಳು, ಮತ್ತು ಅನಾನಸ್ಅನ್ನು ಒಳಗೊಂಡಿವೆ, ಜೊತೆಗೆ ಹಲವುವೇಳೆ ನಟ್‍ಗಳನ್ನು ಸೇರಿಸಿ ಹೆಚ್ಚಿಸಲಾಗುತ್ತದೆ. ಕೆಲವು ಐರೋಪ್ಯ ದೇಶಗಳಲ್ಲಿ, ಅದು ಒಣದ್ರಾಕ್ಷಿ, ಕರಂಟ್, ಏಪ್ರಿಕಾಟ್, ಪ್ರೂನ್, ಖರ್ಜೂರ ಮತ್ತು ಅಂಜೂರದಂತಹ ಒಣಹಣ್ಣುಗಳ ಸಂಯೋಜನವನ್ನು ಹೊಂದಿರುತ್ತದೆ. ಭಾರತದಲ್ಲಿ, ಟೂಟಿ ಫ಼್ರೂಟಿ ಸಕ್ಕರೆ ಸೇರಿಸಿದ ಎಳೆ ಪಪಾಯಾವನ್ನು ನಿರ್ದೇಶಿಸುತ್ತದೆ. ಇವು ಯಾವಾಗಲೂ ಚಿಕ್ಕ ಘನಾಕೃತಿಯ ಹಲವುವೇಳೆ ಉಜ್ಜ್ವಲ ಬಣ್ಣಗಳ ತುಂಡುಗಳಾಗಿರುತ್ತವೆ. ಟೂಟಿ ಫ಼್ರೂಟಿಯ ಅತ್ಯಂತ ಸಾಮಾನ್ಯ ಬಣ್ಣ ಕೆಂಪಾಗಿರುತ್ತದೆ, ಜೊತೆಗೆ ದಟ್ಟ ಹಸಿರು ಮತ್ತು ಹಳದಿ ಬಣ್ಣಗಳಲ್ಲೂ ಲಭ್ಯವಿದೆ. ಇವನ್ನು ಕೇಕ್‍ಗಳು, ಮಿಲ್ಕ್ ಬ್ರೆಡ್, ಕುಕಿಗಳು, ದಿಲ್‍ಖುಶ್ ಮತ್ತು ಬನ್‍ಗಳನ್ನು ಒಳಗೊಂಡಂತೆ ವಿವಿಧ ಬೇಕರಿ ಉತ್ಪನ್ನಗಳಲ್ಲಿ ಬಳಸಲಾಗುತ್ತದೆ. ಟೂಟಿ ಫ಼್ರೂಟಿಯನ್ನು ತಂಪು ಡೆಜ಼ರ್ಟ್‍ಗಳಲ್ಲಿ ಐಸ್ ಕ್ರೀಂ ಮತ್ತು ಸಂಡೇಗಳ ಅಲಂಕಾರದ ಪದಾರ್ಥವಾಗಿ ಬಳಸಲಾಗುತ್ತದೆ. ಅದನ್ನು ಪಾನ್‍ಗಳಲ್ಲೂ ಬಳಸಲಾಗುತ್ತದೆ.

ವರ್ಗ:ಆಹಾರ ಪದಾರ್ಥಗಳು
ಗಣಕ ನೆರವಿನ ಉತ್ಪಾದನೆ (CAM)

ಉತ್ಪಾದನಾ ಪ್ರಕ್ರಿಯೆಯಲ್ಲಿ ಮೆಶಿನ್ ಟೂಲ್ ಗಳ ಕಾರ್ಯಚಟುವಟಿಕೆ ಹಾಗೂ ನಿಯಂತ್ರಣದಲ್ಲಿ ತಂತ್ರಾಂಶಗಳ ಬಳಕೆಗೆ **ಗಣಕ ನೆರವಿನ ಉತ್ಪಾದನೆ** ಅಥವಾ **ಕಂಪ್ಯೂಟರ್ ಏಡೆಡ್ ಮ್ಯಾನ್ಯುಫಾಕ್ಚರಿಂಗ್ (CAM)** ಎನ್ನಲಾಗುತ್ತದೆ. ಆದರೆ CAM ಎಂದರೆ ಕೇವಲ ಇದು ಮಾತ್ರ ಅಲ್ಲದೇ ಒಂದು ಉತ್ಪಾದನಾ ವ್ಯವಸ್ಥೆಯ/ಕಾರ್ಖಾನೆಯ ಇನ್ನಿತರ ಚಟುವಟೆಗಳಾದ ಯೋಜನೆ, ನಿರ್ವಹಣೆ, ಸಾಗಾಟ ಮತ್ತು ಶೇಖರಣೆಗಳಲ್ಲಿ ಕಂಪ್ಯೂಟರುಗಳ ಬಳಕೆಗೆ ಅನ್ವಯವಾಗುತ್ತದೆ. ಉತ್ಪಾದನಾ ಪ್ರಕ್ರಿಯೆಯ ವೇಗ ಹೆಚ್ಚಿಸಲು, ಸಂಪನ್ಮೂಲಗಳನ್ನು ಸಮರ್ಥವಾಗಿ ಬಳಸಲು, ಮತ್ತು ಗುಣಮಟ್ಟ ಕಾಯ್ದುಕೊಳ್ಳಲು ಸಹಾಯವಾಗುತ್ತದೆ. CAM ಎನ್ನುವುದು ಸಾಮಾನ್ಯವಾಗಿ ಗಣಕ ನೆರವಿನ ವಿನ್ಯಾಸ (CAD) ಮತ್ತು ಗಣಕ ನೆರವಿನ ಎಂಜಿನಿಯರಿಂಗ್ (CAE) ಪ್ರಕ್ರಿಯೆಗಳ ಅನಂತರದ ವ್ಯವಸ್ಥೆಯಾಗಿರುತ್ತದೆ. ಅಂದರೆ CADನಲ್ಲಿ ಮಾಡೆಲ್ ಮಾಡಿ, CAEನಲ್ಲಿ ಅದನ್ನು ಪರಿಶೀಲಿಸಿ ಅನಂತರ CAM ತಂತ್ರಾಂಶಕ್ಕೆ ಅದನ್ನು ಊಡಿಸಿ ಅದರ ಮೂಲಕ ಮೆಶಿಲ್ ಟೂಲ್ ನಡೆಸಲಾಗುತ್ತದೆ.

ವರ್ಗ:ಮೆಕ್ಯಾನಿಕಲ್ ಇಂಜಿನಿಯರಿಂಗ್
ಕಮಲ ಸೊಹೋನಿ

**ಕಮಲ ಸೊಹೋನಿ**(೧೪ ಸೆಪ್ಟೆಂಬರ್ ೧೯೧೨) ಭಾರತೀಯ ಜೈವಿಕ ರಸಾಯನಶಾಸ್ತ್ರಜ್ಞೆ.  ಇವರು ೧೯೩೯ ರಲ್ಲಿ ವೈಜ್ಞಾನಿಕ ಶಿಸ್ತಿನಲ್ಲಿ ಸ್ನಾಥಕೋತ್ತರ ಪದವಿ ಪಡೆದ ಭಾರತದ ಪ್ರಥಮ ಮಹಿಳೆ. ಬೆಂಗಳೂರಿನ ಇಂಡಿಯನ್ ಇನ್‌ಸ್ಟಿಟ್ಯೂಟ್ ಆಫ್ ಸೈನ್ಸ್‌ನಲ್ಲಿ ಅವರ ಸ್ವೀಕಾರಭಾವ ಮತ್ತು ಕೆಲಸವು ಮಹಿಳೆಯರನ್ನು ಸಂಸ್ಥೆಯಲ್ಲಿ ಪ್ರವೇಶಿಸಲು ಅದರ ಇತಿಹಾಸದಲ್ಲಿ ಮೊದಲ ಬಾರಿಗೆ ದಾರಿ ಮಾಡಿಕೊಟ್ಟಿತು. ಅವರ ಸಂಶೋಧನೆಯು ಜೀವಸತ್ವಗಳ ಪರಿಣಾಮಗಳು ಮತ್ತು ದ್ವಿದಳ ಧಾನ್ಯಗಳು, ಭತ್ತಗಳು ಮತ್ತು ಭಾರತೀಯ ಜನಸಂಖ್ಯೆಯ ಕೆಲವು ಬಡ ವರ್ಗಗಳು ಸೇವಿಸುವ ಆಹಾರ ಪದಾರ್ಥಗಳ ಪೌಷ್ಟಿಕಾಂಶದ ಮೌಲ್ಯಗಳನ್ನು ಪರಿಶೀಲಿಸಿತು. 'ನೀರಾ' ಎಂಬ ತಾಳೆ ರಸದ ಪೌಷ್ಠಿಕಾಂಶದ ಪ್ರಯೋಜನಗಳ ಕುರಿತು ಅವರು ಮಾಡಿದ ಕೆಲಸವು ಅಂದಿನ ಭಾರತದ ಅಧ್ಯಕ್ಷ ಡಾ.ರಾಜೇಂದ್ರ ಪ್ರಸಾದ್ ಅವರ ಸಲಹೆಯಿಂದ ಪ್ರೇರಿತವಾಗಿತ್ತು. ಈ ಕೆಲಸಕ್ಕಾಗಿ ಕಮಲಾ ಸೊಹೋನಿ ರಾಷ್ಟ್ರಪತಿ ಪ್ರಶಸ್ತಿಯನ್ನು ಪಡೆದರು.

## ಪ್ರಾರಂಭಿಕ  ಜೀವನ
ಕಮಲ ಸೊಹೋನಿ ೧೯೧೨ರಲ್ಲಿ ಜನಿಸಿದರು. ಅವರ ತಂದೆಯ ಹೆಸರು ನಾರಾಯಣರಾವ್  ಭಾಗವತ್. ಅವರ ತಂದೆ ಒಬ್ಬ ರಾಸಾಯನಶಾಸ್ತ್ರ್ರಜ್ಞ. ಕಮಲ ಸೊಹೋನಿಯವರು ತಮ್ಮ ಬಿ.ಎಸ್.ಸಿ. ಪದವಿಯನ್ನು ಭೌತಶಾಸ್ತ್ರ ಹಾಗು ರಾಸಯನಶಾಸ್ತ್ರರದಲ್ಲಿ ಬಾಂಬೆ ವಿಶ್ವವಿದ್ಯಾಲಯದಿಂದ ಪಡೆದು ಕೊಂಡರು. ಇವರು "ಭಾರತೀಯ ವಿಜ್ಞಾನ ಸಂಸ್ಥೆ"ನಲ್ಲಿ ಸ್ಂಶೋಧನೆ ನೆಡೆಸಲು ಅರ್ಜಿ ಸಲ್ಲಿಸಿದರು. ಆದರೆ ಮಹಿಳೆಯರು ಸಂಶೋಧನೆ ನಡೆಸಲು ಸುಲಭವಲ ಎಂಬ ಕಾರಣಕ್ಕೆ ಅವರ ಅರ್ಜಿಯನ್ನು ಸಿ.ವಿ.ರಾಮನ್ ಅವರು ತಿರಸ್ಕರಿಸಿದರು. ನಂತರ ಅಲವು ವಾದವಿವಾದಗಳ ನಂತರ ಅವರಿಗೆ ಸಂಶೋಧನೆ ನಡೆಸಲು ಅವಕಾಶ ಮಾಡಿಕೊಡಲಾಯಿತು.
ಕಮಲ ಸೊಹೋನಿಯವರಿಗೆ ೧೯೩೦ರಲ್ಲಿ ಸ್ನಾಥಕೋತರ ಪದವಿ ದೊರಕಿತು.

## ವೃತ್ತಿ ಮತ್ತು ಸಂಶೋಧನೆ
ಕಮಲ ಅವರು ಸಿ.ವಿ.ರಾಮನ್ ಅವರು ಹಾಕಿದ ಶರತ್ತುಗಳನ್ನು ಒಪ್ಪಿಕೊಂಡು ಐ.ಐ.ಎಸ್.ಸಿ.ನಲ್ಲಿ ಸಂಶೋಧನ ಕೆಲಸವನ್ನು ೧೯೩೩ರಲ್ಲಿ  ಪ್ರಾರಂಭಿಸಿದರು.ಪ್ರೊ. ಶ್ರಿ.ಶ್ರಿನಿವಾಸಯ್ಯನವರು ಅವರ ಮಾರ್ಗದರ್ಶಕರಾಗಿದ್ದರು. ರಾಮನ್ ಅವರು ಎವರ ಕೆಲಸವನ್ನು ಮೆಚ್ಚಿಕೊಂಡು ಮುಂದಿನ ಸಂಶೋಧನೆಯನ್ನು ನಡೆಸಲು ಅನುಮತಿ ನಿಡಿದರು. ಅವರು ಅಹಾರದಲ್ಲಿ ಇರುವ ಪ್ರೋಟೀನ್ಗಳು ಕುರಿತು ತಮ್ಮ ಸಂಶೋಧನೆಯನ್ನು ನಡೆಸಿ ಎಂ.ಎಸ್.ಸಿ ಪದವಿಯನ್ನು ಪಡೆದುಕೊಂಡರು. ಕೇಂಬ್ರಿಜ್ ವಿಶ್ವವಿದ್ಯಾಲಯದಿಂದ ಡಾ.ಡೆರಿಕ್ ರಿಕ್ಟರ್ ಅವರ ಕೆಳಗೆ ಸಂಶೋಧನೆ ನಡೆಸಲು ಆಮಂತ್ರಣ ದೊರೆಯಿತು. ಅವರು ಡಾ. ರಾಬಿನ್ ಹಿಲ್ ಅವರ ಕೆಳಗೆ ಸಂಶೋಧನೆ ನಡೆಸಿ ಸೆಲ್ಯುಲರ್ ಕಿಣ್ವ ಸೈಟೋಕ್ರೋಮ್ ಅನ್ನು ಕಂಡುಹಿಡಿದರು. ಅವರು ಸೈಟೋಕ್ರೋಮ್ ಅನ್ನು ಕುರಿತು ಓದಿ ಕೇಂಬ್ರಿಜ್ ವಿಶ್ವವಿದ್ಯಾಲಯದಿಂದ ಸ್ನಾಥಕೋತರ ಪದವಿಯನ್ನು ಪಡೆದು ಕೊಂಡರು. ಅವರ ಸಂಶೋಧನೆಯ ಫಲಿತಗಳು (research findings) ಬಹಳ ಚಿಕ್ಕದಾಗಿದ್ದು, ಕೇವಲ ೪೦ಪುಟಗಳನ್ನು ಒಳಗೊಂಡಿತು.ಅವರು ೧೯೩೯ರಲ್ಲಿ ಭಾರತಕ್ಕೆ ಮರಳಿದರು. ಇವರನ್ನು ನವದೆಹಲಿಯ ಲೇಡಿ ಹಾರ್ಡಿಂಗ್ ವೈದ್ಯಕೀಯ ಕಾಲೇಜಿನ  ಜೈವಿಕ ರಸಾಯನಶಾಸ್ತ್ರ ವಿಭಾಗ ಮುಖ್ಯಸ್ಥರಾಗಿ ನೇಮಕವಾದರು. ಆನಂತರ, ಕೋನೂರಿನ ಪೋಷಣೆ ಸಂಶೋಧನಾ ಪ್ರಯೋಗಾಲಯದಲ್ಲಿ ಕೆಲಸ ನಿರ್ವಹಿಸಿದರು. ಎಂ.ವಿ.ಸಹೋನಿಯವರ ಜೊತೆ ೧೯೪೭ರಲ್ಲಿ ವಿವಾಹವಾದ ನಂತರ ಮುಂಬಯಿಗೆ ವಲಸೆ ಹೋದರು. ಮುಂಬಯಿನ "ವಿಜ್ಞಾನದ ರಾಯಲ್ ಇನ್ಸ್ಟಿಟ್ಯೂಟ್"ನಲ್ಲಿ ಪ್ರಾಧ್ಯಾಪಕಿಯಾಗಿ ಕೆಲಸಕ್ಕೆ ಸೇರಿದರು. ಆ ಸಂಸ್ಥೆಯಲ್ಲಿ ಅವರು ದ್ವಿದಳ ಪೋಷಣೆ ಅಂಶವನ್ನು ಕುರಿತು ಕೆಲಸ ನಿರ್ವಹಿಸಿದರು. ಅವರಿಗೆ ರಾಷ್ಟ್ರಪತಿ ಗೌರವ ಲಭಿಸಿದೆ.
ಕಮಲ ಸೊಹೋನಿಯವರು "ಇಂಡಿಯನ್ ಕೌನ್ಸಿಲ್ ಅಫ್ ಮೆಡಿಕಲ್ ರಿಸರ್ಚ್"ನ ಗೌರವ ಸಮಾರಂಭದಲ್ಲಿ ಮರಣ ಹೊಂದಿದರು.
## ಹೊರಗಿನ ಕೊಂಡಿಗಳು
*http://www.arvindguptatoys.com/arvindgupta/bs28ksohonie.pdf
*http://www.streeshakti.com/bookK.aspx?author=11

ವರ್ಗ:ವಿಜ್ಞಾನಿಗಳು
ವರ್ಗ:ಕ್ರೈಸ್ಟ್ ವಿಶ್ವವಿದ್ಯಾಲಯ ವಿಕಿಪೀಡಿಯ ಶಿಕ್ಷಣ ಯೋಜನೆ-೨೦೧೫-೧೬
ವರ್ಗ:ವಿಕಿಕ್ಲಬ್ ಕ್ರೈಸ್ಟ್ ಯೂನಿವರ್ಸಿಟಿ ರಚಿಸಿದ ಲೇಖನಗಳು